Kajian Dapati Anak Muda Ketagih ‘Upgrade’ iPhone Baru Kerana Pengaruh Kawan

Setiap kali pelancaran iPhone bakal mencetus fenomena di seluruh dunia. Para peminat pula berlumba-lumba mahu menjadi pemilik yang terawal.

Menerusi laporan yang diterbitkan oleh Consumer Intelligence Research Partner (CIRP), pengguna yang lebih muda tidak sabar untuk menaik taraf kepada model terbaharu.

Walaupun kos dan hayat berguna iPhone yang agak lama, pemilik iPhone yang lebih muda didapati akan berpindah ke model terkini lebih cepat daripada pengguna lebih berusia.

Berdasarkan rajah di bawah, perbezaan antara pengguna termuda dan tertua adalah sangat ketara. Pengguna yang lebih muda berusia lingkungan 18 tahun – 24 tahun dan pertengahan umur 35 tahun – 44 tahun adalah mereka yang memiliki iPhone yang berusia kurang daripada setahun.

Perkara ini sekaligus menunjukkan minat yang kuat bagi golongan terbabit untuk menaik taraf kepada model iPhone terkini. Berbeza dengan pengguna iPhone yang lebih berusia iaitu sekitar lingkungan umur 55 tahun – 65 tahun lebih cenderung menggunakan peranti dalam tempoh lebih lama.

CIRP menyimpulkan secara keseluruhannya kira-kira separuh daripada pengguna iPhone yang berusia kurang daripada dua tahun. Sementara satu perempat pengguna pula mempunyai iPhone yang berusia lebih daripada tiga tahun.

Menurut CIRP, antara faktor yang menyebabkan keadaan ini berlaku adalah kerana pengguna iPhone yang lebih muda mungkin dipengaruhi oleh apa yang digunakan oleh rakan dan keluarga mereka atau apa yang mereka lihat di media sosial.

Malah, sesiapa yang memiliki iPhone terkini dilihat lebih up-to-date dan tampak menonjol di dalam kumpulan mereka. Bagaimanapun, pengguna yang lebih berusia tidak mengendahkan dengan model terbaru dan juga pendapat orang lain terhadap iPhone yang digunakan.


Kajian Dapati Vaksin Pfizer Kurang Berkesan Sekiranya Anda Obes

Beberapa hari lalu, negara kita dilaporkan telah selamat menerima bekalan vaksin jenama Pfizer dan Sinovac bagi membendung penularan wabak COVID-19 ini. Walau bagaimanapun, masih ramai yang meragui keberkesanannya. Namun, tahukah anda bahawa suntikan vaksin Pfizer dikhabarkan kurang berkesan kepada mereka mempunyai terlebih berat badan atau obesiti?

Menurut laporan akhbar Mirror UK, satu kajian telah dilakukan oleh para saintis di Itali di mana mereka mendakwa suntikan dua dos vaksin Pfizer kurang menampakkan kesan perlindungan kepada golongan obesiti atau sesiapa yang mempunyai Indeks Jisim Tubuh (BMI) melebihi 30. Bagi mengetahui kiraan BMI, anda cuma perlu membuat kiraan berat badan (kilogram) dibahagikan dengan tinggi (meter) darab tinggi (meter).

Kepada sesiapa yang terlebih BMI, para saintis Itali secara kerasnya mendakwa bahawa golongan ini dipercayai memerlukan kadar dos suntikan vaksin Pfizer yang lebih banyak berbanding dua dos suntikan seperti disarankan oleh Pfizer untuk melindungi diri daripada terjangkiti COVID-19.

Hal ini disebabkan faktor kesihatan di mana para saintis tersebut berpendapat sesetengah daripada mereka yang berberat badan berlebihan hanya mendapat separuh perlindungan kesihatan antibodi untuk melindungi diri daripada jangkitan COVID-19 walaupun setelah disuntik dua dos vaksin Pfizer.

Umum tahu bahawa antibodi serta sistem imun yang kuat mampu melawan dan menghentikan jangkitan virus COVID-19 ini. Berdasarkan pendapat pakar terdahulu, mereka yang berberat badan berlebihan juga tercenderung untuk menghasilkan sistem imun badan yang lemah.

Justeru, para saintis Itali ini merujuk dan mendakwa golongan obesiti lebih berisiko dari segi kesihatan sekiranya mereka tidak mendapat perlindungan diri dengan kadar dos dua suntikan Pfizer yang dikatakan kurang berkesan untuk melawan jangkitan COVID-19.

Walau bagaimanapun, kajian ini masih belum ada kata sepakat yang kukuh untuk mengsahihkan bahawa suntikan vaksin Pfizer ini kurang berkesan kepada golongan obesiti kerana berdasarkan ujian suntikan vaksin Pfizer terhadap 248 orang obesiti di Institut Fisioterapici Ospitalieri di Rom, hanya 26 peserta sahaja dilaporkan mendapat separuh perlindungan antibodi daripada suntik vaksin Pfizer ini.

Golongan VIP nampaknya tidak sabar dan berebut vaksin yang sepatutnya didahulukan kepada kumpulan barisan hadapan. Baca lagi menerusi pautan di bawah.

Bila VIP ‘Berebut’ Vaksin Dengan Kumpulan Barisan Hadapan, Umpama Lebih Sudu Dari Kuah

Tahukah Anda Bahawa Vaksin BioNTech Pfizer Dihasilkan Oleh Orang Muslim?

Gara-Gara Menyokong Pengambilan Vaksin, Pendakwah Selebriti Ini Digelar ‘Ustaz Dajjal’


Kajian Ketum Ilmuwan Malaysia Menang Anugerah Antarabangsa Di Jerman

Siapa sangka tumbuhan ketum yang selalu menjadi topik kontroversi dalam kalangan masyarakat di Malaysia kini telah berjaya memberi tuah kepada Prof Madya Zurina Hassan untuk membawa pulang anugerah penyelidikan antarabangsa. Halangan penyelidik dari Pusat Penyelidikan Dadah Universiti Sains Malaysia ini bukan mudah, dia perlu bersaing dengan dua ribu penyelidik yang datang dari seluruh pelusuk dunia.

“Cabaran memang berat kerana kebanyakan mereka yang terpilih adalah profesor yang sangat berkaliber,” katanya kepada MalaysiaKini.

Dia membawa pulang anugerah penyelidikan Georg Forster daripada Yayasan Alexender Von Humbolt Jerman dan juga dana sebanyak 60,000 Euro atau bersamaan dengan RM297,679. Zurina berkata dana itu akan digunakan bagi menyelesaikan kajiannya dan dia bercadang untuk ke Universiti Erlangen, Jerman bagi memulakan kajian pada Januari tahun depan.

Beliau yang lahir di Pulau Pinang dan berusia 45 tahun menambah bahawa kajiannya menumpukan tindak balas Ketum terhadap ingatan dan ketagihan, “Saya nak lihat macam mana ketum akan ‘bekerja’ apabila masuk ke badan manusia, contohnya berapa dos yang boleh menyebabkan ketagihan dan berapa dos yang beri kesan kepada memori manusia.”

Untuk rekod, selain penyelidik di USM, Zurina juga pernah memegang jawatan sebagai penasihat pakar sementara Pertubuhan Kesihatan Sedunia (WHO) pada 2015 dan 2016. Dia juga pernah dijemput oleh Institut Penyalahgunaan Dadah Kebangsaan (Nida) untuk membentangkan kajian berkenaan ketum di San Diego, Amerika Syarikat.

Ilmuwan Singapura jangka Bahasa Melayu akan diajar dalam Bahasa Inggeris suatu hari nanti. Benarkah? Klik pautan di bawah untuk membaca.

Ilmuwan Singapura Jangka Bahasa Melayu Akan Diajar Dalam Bahasa Inggeris Pada Masa Hadapan

Ilmuwan Dakwa Jumpa Rumah Jesus, Terletak Di Israel Dan Wujud Sejak Abad Pertama

Ilmuwan Indonesia Dakwa Piramid Tertua Dunia Ada Di Jawa Barat, Wujud 10,000 Tahun Yang Lalu


5 Rancangan Teknologi Intel Ini Boleh Mengubah Masa Depan Dunia

Ingat tak masa kecil dulu kita rasa ‘wow’ dengan segala teknologi yang ada di dalam filem-filem barat. Contoh paling mudah kereta Knight Rider dan Batman.

Apabila sudah besar rasa ‘wow’ itu masih ada apabila ramai pembangun produk berteraskan teknologi merealitikan props filem untuk kegunaan kita seharian atau leisure.

Terbaru, Intel sebuah syarikat cip semi-konduktor nombor satu di Malaysia dari Amerika Syarikat yang mencipta “otak” kepada sesebuah produk berteknologi tinggi telah mendedahkan 5 rancangan besar mereka di Intel Developer Forum (IDF).

Intel mempamerkan Internet of Things (IoT), drone dan autonomous vehicle di depan lebih 6000 hadirin forum di San Francisco pada hujung bulan Ogos yang lalu.

Prototaip cip mote IoT IA-32 boleh berintegrasi menjadi label pintar pada barangan (parcels) untuk mengesan lokasi dan melaporkan kondisi penghantaran dalam tempoh masa sebenar.

Ia akan beroperasi tanpa bateri di mana ia hanya menggunakan wireless network untuk terus berfungsi dengan baik dengan menghantar maklumat ke pusat data.

Intel merancang Project Alloy untuk virtual reality dan augmented reality system di mana produk ini tidak akan memerlukan komputer atau telefon pintar spesifikasi tinggi untuk ia berfungsi.

Contoh, jika anda di dalam pasar raya digital, anda boleh melihat tangan anda mengambil barang di dalam pasar raya tersebut. Ini kerana ia mempunyai teknologi “RealSense” untuk mengesan kedalaman sensitiviti rasa dan pergerakan manusia seperti mata kita.

Jika ia jadi seperti yang dirancangkan, produk ini akan dibangunkan pada 2017.

Intel membina drone kit yang dipanggil Aero Ready To Fly untuk menguji pelbagai aplikasi drone yang berbeza seperti fotografi dan keselamatan.

3 buah syarikat besar iaitu BMW AG, Intel Corp. dan Mobileye NV dari Israel akan bergabung kepakaran membina sebuah kenderaan pandu sendiri untuk tujuan komersil yang dijangkakan di pasaran pada 2021 nanti.

Intel juga akan bekerjasama dengan Baidu dan BMW untuk membina in-car systems dan pusat data untuk bantu navigasi kenderaan bersama.

Teknologi hologram antara yang paling susah nak dibuat memandangkan beberapa cabaran sepertimana yang dihadapi dalam pembangunan virtual dan augmented reality.

Sekarang Intel sedang bekerjasama dengan Microsoft (MSFT, Tech30) untuk mencipta “mixed reality ready PCs” dan headsets.

Semua produk berteknologi tinggi ini pasti akan memudahkan kehidupan kita di masa depan. Dalam masa yang sama, kita semua perlu bersedia menambah baik kemahiran diri dan ilmu pengetahuan agar masih relevan sewaktu teknologi-teknologi ini mula menguasai dunia kita.

Penggunaan teknologi terutama yang bersifat automatik pastinya akan mengambil alih kerja-kerja sedia ada yang sedang dilakukan oleh anda sekarang. Mungkin di masa depan, kita tidak perlu lagi melakukannya sendiri atau syarikat tidak perlu lagi mengupah orang untuk melakukannya.


Kajian Melaporkan Wabak COVID-19 Mampu Berada Di Skrin Telefon Sehingga 28 Hari

Sejak pandemik COVID-19 melanda dunia bermula dari China, wabak ini seolah tidak menunjukkan tanda pengurangan. Kehadiran kluster baharu dan sebagainya pastinya memerlukan kerjasama orang ramai untuk bersama-sama membendung penularan wabak ini.

Selain daripada mengealakkan diri daripada terlibat dengan tempat yang ramai serta memakai pelitup muka ketika berada di kawasan awam, pastinya orang ramai juga mahu memastikan barang yang sering disentuh bebas daripada wabak.

Menurut kajian daripada agensi CSIRO dari Australia, virus COVID-19 dijangka mampu berada di sesuatu tempat lebih lama daripada yang dijangka ramai. Permukaan rata seperti wang kertas serta skrin telefon pintar antara tempat virus COVID-19 mampu hidup dengan jangka masa sehingga 28 hari.

Difahamkan, wabak ini lebih mudah hidup dalam jangka masa yang panjang pada suhu 20 darjah celsius manakala jangka hayat wabak ini didapati berkurang pada suhu yang lebih tinggi.

Meskipun eksperimen ini sekadar dijalankan di makmal dan bukanlah pada persekitaran yang biasa yang mampu mempengaruhi pelbagai faktor, kajian ini sedikit sebanyak dapat memberi gambaran jangka hayat virus COVID-19 pada permukaan yang rata.

Dalam usaha untuk memastikan telefon pintar sentiasa bersih dan bebas daripada wabak. Orang ramai dinasihatkan untuk menggunakan hand sanitizer. Selain itu, terdapat guna altenatif yang lebih baik iaitu menggunakan UV Disinfection Box.

Melalui penggunaan UV Disinfection Box, para pengguna berpeluang memasukkan telefon pintar atau beberapa barangan lain dan membiarkannya buat seketika waktu dalam memastikan barangan anda bebas daripada kuman. Sedia ditawarkan dengan harga mampu milik, para pengguna boleh mendapatkannya melalui Lazada dan juga Shopee.

Tular pada minggu lalu apabila China mahu WHO pertimbang penggunaan vaksin COVID-19 keluaran mereka di seluruh dunia.

China Mahu WHO Pertimbang Guna Vaksin COVID-19 Keluaran Mereka Di Seluruh Dunia

Selepas Pusat Beli-Belah 1 Utama, Mid Valley Megamall Dan The Gardens Pula Sahkan Kes Positif COVID-19


Kajian Mendapati Fungsi ‘Auto-Pilot’ Buat Pemandu Tesla Kurang Fokus Ketika Memandu

Fungsi auto-pilot yang ada pada kereta-kereta Tesla sememangnya dapat membantu para pemandu semasa menggunakan kereta terbabit. Tetapi ia bukan bermakna para pemandu boleh melepaskan tangan sepenuhnya mengharapkan sistem tersebut mengawal kereta untuk mereka dengan selamat.

Terdapat satu kajian baharu dibuat oleh Massachusetts Institute of Technology menunjukkan bahawa fungsi auto-pilot boleh menyebabkan pemandu menjadi tidak fokus dan kurang peka semasa berada di atas jalan ketika mengaktifkan sistem mod pemanduan tersebut.

Model untuk kajian ini berdasarkan data daripada 290 pemandu yang mengaktifkan fungsi auto-pilot dengan mereplikasi corak pandangan pemandu. Kajian tersebut dibuat dengan mengikuti pemilik Tesla Model S dan Model X untuk pecahan setahun atau lebih, semuanya berpusat di kawasan Boston.

Keputusannya agak membimbangkan kerana tingkah laku visual di kalangan pemandu berubah sebelum dan selepas fungsi auto-pilot diaktifkan. Pemandu jarang melihat situasi semasa jalan raya dan memberi perhatian lebih kepada perkara yang tidak berkaitan dengan pemanduan seperti bermain telefon pintar.

Pemandu dilihat tidak menggunakan ciri seperti yang disarankan, menjadi kurang perhatian dan terlalu santai semasa mengaktifkan sistem mod pemanduan auto-pilot. Perkara ini sangat jarang berlaku dalam mode pemanduan manual tanpa sebarang bantuan fungsi auto-pilot.

“Perubahan tingkah laku ini terjadi disebabkan oleh salah faham pemandu tentang apa yang dapat dilakukan oleh sistem serta batasnya,” terang penulis dalam hasil kajian tersebut.

Jika satu hari nanti kesemua kenderaan mempunyai fungsi auto-pilot, kita tetap perlu sentiasa fokus dan peka dengan keadaan semasa di sekeliling jalan kerana andaikata fungsi tersebut gagal mengesan sebarang bahaya, kita terlebih dahulu dapat mengambil alih pemanduan lalu dapat menyelamatkan nyawa.

Walaupun mod auto-pilot dapat membantu pemanduan, tetapi fungsi tersebut akan ditutup automatik apabila kesesakan lalu lintas yang melampau. Baca lebih lanjut melalui pautan di bawah.

Lalu Lintas Terlalu Sesak Di Vietnam, Auto-Pilot Tesla ‘Give Up’ Dan Minta Pemandu Kawal Semula Kereta

Tesla Mula Aktifkan Kamera Untuk Pantau Pemandu Yang Guna ‘Auto-Pilot’


Kajian Mendapati Kos Sara Hidup Di Kuala Lumpur Murah, Anda Hanya Perlukan RM3,300 Sebulan

Kuala Lumpur adalah bandar dengan 8 juta penduduk mengikut laporan yang dikeluarkan oleh Macrot Trends. Bandar ikonik dengan pelbagai bangsa ini telah menjadi pusat kepada rakyat Malaysia untuk hadir dan mencari peluang kerja. Setiap orang mungkin berbeza-beza, ada yang datang daripada kampung dan ada juga yang memang dibesarkan di sini.

Namun apa yang menyamakan mereka adalah semua orang tahu bahawa tidak murah jika anda mahu kekal hidup di Kuala Lumpur. Dan dimusim wabak COVID-19, kehidupan di bandar lebih perih berbanding tinggal di kampung atau pekan kecil yang jauh lebih murah.

Bagaimanapun, penyelidikan terbaharu mengenai kos sara hidup bulanan di enam bandar popular di Asia Tenggara yang dikeluarkan oleh iPrice Group melalui Numbeo. Mereka mendapati bahawa tinggal di Kuala Lumpur sebenarnya jauh lebih murah berbanding tinggal di beberapa bandar di Asia Tenggara yang lain.

Di antara enam bandar besar di Asia Tenggara – Kuala Lumpur, Singapura, Bangkok, Jakarta, Ho Chi Minh, Manila – KL mempunyai harga sewa rumah bulanan terendah berbanding Singapura yang mencatatkan harga paling tinggi.

iPrice menyatakan bahawa harga pangsapuri satu bilik di Singapura adalah RM6,200 menjadikan 81% lebih tinggi daripada di KL. Menurut pangkalan data Numbeo, kehidupan di KL jauh lebih murah apabila anda masih mampu mencari rumah sewa di tengah bandar yang berharga RM1,200 dan sekitar RM700 di luar pusat bandar.

Selain itu, data yang dikumpulkan menunjukkan bahawa kos sara hidup di Kuala Lumpur adalah yang termurah di kalangan bandar di Asia Tenggara, dengan anggaran RM3,262 sebulan untuk seorang. Bagaimanapun, jumlah ini jauh berbeza dengan gaji minimum yang diperoleh oleh rakyat Malaysia iaitu sebanyak RM1,200.

Tambahnya, KL menduduki tempat kedua untuk gaji bersih purata bulanan. Penduduk KL dianggarkan memperoleh gaji bersih RM4,259 setiap bulan berbanding Singapura di tangga pertama dengan RM10,195 sebulan.

“Oleh itu, kualiti kehidupan di Kuala Lumpur jauh lebih baik, terutama setelah membandingkannya dengan bandar-bandar di Asia Tenggara lain, seperti penduduk Manila, yang hanya dianggarkan memperoleh RM1,609 sebulan,” kata iPrice Group.

Untuk rekod, bagi kos sara hidup, Singapura menduduki tangga pertama dengan sekurang-kurangnya 132% jauh lebih tinggi daripada bandar-bandar besar di negara Asia Tenggara yang lain. Bangkok berada di tangga kedua dengan RM4,387 dan diikuti oleh Manila dengan RM4,325.

Lihat bagaimana rupa bentuk Kuala Lumpur pada 200 juta tahun dahulu. Klik pautan di bawah untuk membaca.

Lihat Bagaimana Rupa Bentuk Kuala Lumpur Pada 200 Juta Tahun Dahulu

Kuala Lumpur Dinobat Tempat Keempat Paling Popular Dunia Di Instagram

Taman Paramount, Kuala Lumpur Tersenarai Antara 5 ‘Coolest Neighbourhoods’ Di Asia Tenggara


Kajian Mendapati Malaysia Mempunyai Rakyat Yang Paling Suka Bersenam Dan Diet

Rakyat Malaysia dilihat telah mengamalkan gaya hidup sihat dan berjaya menurunkan berat badan semasa tempoh kawalan pergerakan disebabkan COVID-19.

Dalam kajian yang dikeluarkan oleh Ipsos mengenai diet dan kesihatan, ia menunjukkan bahawa rakyat Malaysia lebih kerap bersenam dan mengawal pengambilan gula secara umum.

Lars Erik Lie, Pengurus Kanan Hal Ehwal Awam Ipsos berkata bahawa walaupun sebahagian negara mempunyai isu dengan kenaikan berat badan, namun di Malaysia perkara sebaliknya yang berlaku apabila ramai orang yang sudah berusaha untuk menurunkan berat badan.

Dia menambah bahawa antara langkah positif yang diambil rakyat Malaysia untuk menguruskan badan adalah dengan mengurangkan pengambilan gula sebagai bahan makanan atau minuman yang utama.

Hasil kajian ini menunjukkan bahawa 36 peratus rakyat Malaysia mengatakan mereka telah berjaya menurunkan berat badan, sementara 19 persen telah menambah berat badan dengan rata-rata 4.8 kg.

Dari sudut global, hanya 20 peratus responden di seluruh dunia yang mengalami penurunan berat badan sementara 31 peratus telah menambah berat badan sebanyak 6.1kg secara purata.

Bagaimanapun, Ipsos mengatakan bahawa rakyat Malaysia masih belum bersedia untuk mengurangkan pengambilan karbohidrat berbanding dengan negara lain. 64 persen rakyat Malaysia sedang berusaha mengurangkan minuman bergula, diet (63 persen), dan olahraga lebih banyak (61 persen).

Untuk rekod, kajian ini bertentangan dengan World Population Review 2019 yang mengatakan bahawa Malaysia mempunyai tahap obesiti tertinggi di kalangan orang dewasa di Asia Tenggara pada 15.6 persen, diikuti oleh Brunei (14.1 persen), Thailand (10.0 persen) dan Indonesia (6.9 persen ).

Kajian mendapati Malaysia negara ke-7 paling banyak membawang mengenai K-Pop. Klik pautan di bawah untuk membaca.

Kajian Mendapati Malaysia Negara Ke-7 Paling Banyak ‘Membawang’ Mengenai K-Pop

Kajian Menunjukkan Malaysia Antara Negara Yang Mempunyai Pelan Netflix Termurah Di Dunia

Bukan Terdesak, Kajian Buktikan Ramai Golongan T20 Guna Wang i-Sinar Untuk Pelaburan Dan Emas


Kajian Mendapati Malaysia Negara Ke-7 Paling Banyak ‘Membawang’ Mengenai K-Pop

Twitter telah mengumumkan bahawa 6.1 bilion ciapan mengenai K-pop telah dikongsi di platformnya selama 12 bulan terakhir. Manakala lebih dari 300 topik berbeza mengenai K-Pop yang dikongsi di laman Twitter pada tahun ini – semuanya merangkumi gosip dan artis yang berbeza.

Rekod yang dikeluarkan oleh Twitter dengan kerjasama K-Pop Radar mendapati Malaysia menduduki tempat ketujuh sebagai negara paling kerap membincangkan isu K-Pop di laman Twitter.

Apa yang lebih mengejutkan adalah rakyat Thailand menduduki tempat pertama sebagai negara yang paling banyak ciapan mengenai K-Pop, mendahului Jepun dan negara kelahiran K-Pop sendiri, iaitu Korea Selatan.

Rekod yang diambil pada 1 Julai, 2019 hingga 30 Jun tahun ini dikeluarkan bagi meraikan ulang tahun ke-10 komuniti K-Pop di seluruh dunia berserta kejayaan #KPopTwitter di platform media sosial terbabit.

대화량을 기준으로 한 #KpopTwitter 탑 20개 국가 순위입니다. 태국, 한국, 인도네시아, 필리핀, 미국이 Top 5를 차지했네요. 중남미국가들도 Top 10에 올라 Kpop의 확산을 보여줍니다. pic.twitter.com/ArnuISiBa1

— #KpopTwitter (@TwitterKorea) September 22, 2020

Menerusi carta itu, kumpulan BTS berada di tempat pertama paling banyak diciap di Malaysia. Kemudian, diikuti EXO, BLACKPINK, TWICE, TXT, SEVENTEEN, GOT7, ATEEZ, Stray Kids, dan NU’EST.

Untuk bacaan lanjut, klik pautan di bawah.

Bekas Bintang K-Pop, Tasha Low Kongsi ‘Hidden Side’ Jadi Bintang K-Pop

Daftar Tetapi Tidak Hadir, Peminat K-Pop Dan TikTok ‘Sabotaj’ Perhimpunan Donald Trump

‘Dark Side’ Industri K-Pop Dan Kerangkanya Yang Rosak


Kajian Mendapati Orang Melayu Paling Ramai Tidak Puas Hati Dengan Kerajaan Perpaduan

Kajian yang dibuat oleh pusat penglibatan sosial O2 Malaysia mendapati bahawa 71 peratus responden berbangsa Melayu tidak berpuas hati dengan kerajaan baharu dalam memenuhi manifesto pilihan raya umum ke-15.

Melalui laporan Malay Mail, tinjauan ini menunjukkan bahawa secara keseluruhan, 25 peratus responden berkata mereka berpuas hati dengan kerajaan. Sebagai perbandingan, hanya 15 peratus orang Melayu di Semenanjung yang berpuas hati dengan kerajaan perpaduan.

Tinjauan yang dibuat sempena 100 hari Perdana Menteri Datuk Seri Anwar Ibrahim dan pentadbirannya memerintah telah melibatkan 35,077 responden melalui lima saluran media: Sinar Harian, Awani, The Star, Sin Chew, dan Malaysia Nanban.

Matlamat tinjauan ini adalah untuk mengkaji sentimen rakyat Malaysia berhubung prestasi dan populariti kerajaan campuran selepas PRU15.

Selain melayu, kaum Cina mencatatkan 38 peratus, kaum India dengan 48 peratus, 42 peratus Bumiputera di Sabah, 37 peratus Bumiputera di Sarawak, dan 33 peratus yang lain-lain telah mencatatkan peratusan berpuas hati dengan kerajaan dalam memastikan bahawa manifesto mereka terlaksana.

Tambahan daripada itu, 45 peratus responden merasakan negara sedang bergerak ke arah yang betul.

76 peratus kaum Cina dan India merasakan negara sedang menuju ke arah yang betul, bersama-sama dengan 59 peratus Bumiputera di Sabah, 60 peratus Bumiputera di Sarawak dan 58 peratus kaum lain.

Sebaliknya, 60 peratus orang Melayu di semenanjung Malaysia dilaporkan merasakan keadaan negara sekarang lemah.

Sebagai perbandingan, 41 peratus responden Cina dilaporkan merasakan keadaan semasa negara adalah kukuh, bersama-sama dengan 49 peratus kaum India, 43 peratus Bumiputera di Sabah, 45 peratus Bumiputera di Sarawak, dan 39 peratus daripada etnik lain.


Kajian Mendapati Pengguna iPhone Lebih Mudah ‘Road Rage’ Berbanding Android

Perbalahan antara pengguna Android dan iPhone di internet boleh dilihat dalam pelbagai aspek. Malah, ramai pihak berminat untuk mengetahui lanjut tabiat kedua-dua pengguna jenama tersebut di dalam rutin seharian.

Terbaharu, American Trucks telah menerbitkan laporan berkenaan kajian perbandingan tabiat memandu kenderaan antara pengguna telefon pintar Android dan iPhone.

Menerusinya, enam tabiat utama pemanduan yang dibangkitkan dalam kajian itu termasuk Kelajuan, Muzik, Menaip, Langgar Tanda Berhenti, Tidak Beri Lampu Isyarat Membelok dan Tidak Pakai Tali Pinggang Keledar.

Hasil daripada kaji selidik itu didapati terdapat sedikit perbezaan antara gelagat pemanduan pengguna Android dan iPhone. Pertamanya, pengguna Android didapati sebanyak 73% memandu laju berbanding pengguna iPhone iaitu sekitar 71%.

Di samping itu, pengguna Android juga didapati lebih kerap melanggar tanda isyarat berhenti berbanding pengguna iPhone. Malah, 55% pemandu yang menggunakan telefon pintar Android tidak memakai tali pinggang keledar berbanding pengguna iPhone sekitar 50%.

Bagaimanapun, pengguna iPhone didapati lebih ramai yang suka menaip ketika memandu berbanding Android dan berkongsi peratusan tabiat yang sama tidak memberikan lampu isyarat ketika membelok.

Bukan itu sahaja, pengguna iPhone didapati lebih berpotensi mengalami ‘road rage’ berbanding pengguna Android. Sebanyak 54% pengguna iPhone akui mengalami masalah road rage  hanya kerana tidak sabar dengan pengguna jalan lain. Kajian ini turut membuktikan pengguna iPhone telah mengalami hampir 20% lebih banyak kemalangan daripada Android.

Laporan itu adalah hasil kaji selidik ke atas 1,000 rakyat Amerika Syarikat yang mana merangkumi 500 pengguna Android dan baki 500 pengguna iPhone untuk mengetahui tabiat memandu mereka.

Secara keseluruhannya, kajian itu menyimpulkan bahawa pengguna iPhone lebih cenderung untuk memandu sedikit lebih berhati-hati dan mereka juga lebih sedar tentang peraturan lalu lintas dan maksud papan tanda jalan.


Kajian Mendapati Pengguna Lebih Selesa Membeli Telefon Flagship Yang Premium Dan Mahal

Pada tahun lalu, berlaku sejumlah krisis global yang secara langsung telah mengubah landskap dunia. Antara yang terkesan sudah semestinya industri telefon pintar yang mana sangat bergantung kepada prestasi jualan peranti di serata negara.

Menerusi kajian Counter Point, mereka mendapati orang ramai kurang membeli telefon pintar kerana takut dengan kegawatan ekonomi yang melanda. Susulan itu, berlaku penurunan jualan telefon pintar sebanyak 12% secara keseluruhannya di peringkat global pada tahun lalu.

Bagaimanapun, segmen premium pula dilihat menyumbang kepada 55% kepada hasil jualan telefon pintar pada tahun lalu. Ini bermakna majoriti pengguna sanggup membeli telefon pintar flagship yang mahal kerana mereka mahu menggunakan telefon pintar untuk tempoh yang lama.

Menerusinya, bahagian pasaran Apple telah meningkat ke 6% sementara Samsung pula memperlihatkan penurunan sekitar 5%. Difahamkan Apple mampu mendominasi pasaran premium lebih tinggi jika bekalan iPhone 14 Pro dan 14 Pro Max mencukupi sewaktu kemuncak musim cuti pada tahun 2022 lalu.

Selain Apple, jenama Google Pixel dan Honor menunjukkan peningkatan perkongsian pasaran mencecah lebih 100% untuk segmen premium. Difahamkan Google dan Honor mampu meningkatkan jualan telefon pintar masing-masing dengan menawarkan peranti canggih pada harga premium.


Kajian Mendapati Pengguna Xbox Lebih Cepat ‘Koyak’ Berbanding Pengguna PlayStation

Dalam satu kajian penyelidikan yang dilakukan oleh Top10Casinos.com, ia  menunjukkan bahawa pengguna Xbox adalah pemain paling ‘toxic’ berbanding pengguna PlayStation.

Kajian yang dikendalikan oleh ahli psikologi yang profesional, lebih 1,000 pemain video games di Amerika Syarikat telah mengambil bahagian dalam kajian yang bertajuk Buss Perry Aggression Questionnaire.

Tingkah laku mereka diteliti berdasarkan permainan dan konsol yang mereka gunakan untuk bermain permainan video bagi mencari punca kemarahan dan emosi mereka.

Top10Casinos.com dalam satu kenyataan menyatakan bahawa, “Bagi mereka yang membesar dengan Xbox 360 MW2 atau pernah bermain permainan dalam talian FIFA, ia mendapati bahawa permainan video mempunyai kemampuan untuk menaikkan sikap agresif seseorang.”

“Dengan maruah yang dipertaruhkan, kegagalan untuk melengkapkan satu tahap permainan dan memenangi perlawanan dalam talian mampu untuk membawa emosi seseorang ke tahap yang tinggi. Tetapi pernahkan anda berfikir, permainan mana yang membuatkan anda mudah marah?”

Dengan skor 0.541 untuk fizikal dan 0.634 untuk kata-kata, bersama dengan 0.526 untuk kemarahan dan 0.624 untuk permusuhan, pengguna Xbox jauh meninggalkan yang lain dan dicatatkan sebagai pengguna yang paling mudah marah.

Top10Casinos.com kemudian menambah bahawa, “Secara rasmi, pengguna Xbox adalah pemain paling ‘toxic’, mempunyai sikap agresif yang tinggi daripada segi fizikal, kata-kata, kemarahan dan permusuhan.”

Selain itu, Top10Casinos.com turut menyatakan bahawa pemain lelaki didapati 13 peratus lebih agresif berbanding pemain wanita dan untuk lebih tepat, pengguna lelaki Xbox mendominasi carta sebagai pengguna paling teruk berbanding yang lain.

Bagi permainan video pula, penyelidik mendapati bahawa Battlefield dan Call of Duty adalah permainan video paling mudah seseorang untuk marah. Kedua-dua permainan ini menduduki tempat pertama dan kedua untuk kategori fizikal, kata-kata dan kemarahan.

Terdahulu, PlayStation telah membuka peluang kepada kaki gamers untuk bekerja bersama mereka. Klik pautan di bawah untuk membaca.

PlayStation Cari Pekerja, Mahu Upah Orang Main ‘Video Games’ Dan Berikut Adalah Syarat-Syaratnya

Tidak Mahu Kalah Dengan PlayStation Dan Xbox, KFC Perkenalkan ‘Konsol’ Tersendiri


Kajian Mendapati Rakyat Malaysia Lebih Percaya Doktor Berbanding Ahli Politik

Satu kajian bertajuk Trust in Professions yang dilakukan oleh penganalisis pasaran Ipsos mendapati bahawa doktor adalah pekerjaan yang paling dipercayai oleh rakyat Malaysia, sementara ahli politik pula jatuh antara pekerjaan yang paling tidak boleh dipercayai.

Memetik laporan Malay Mail, tinjauan ini mendapati bahawa pekerjaan doktor mendapat tempat teratas dengan 68 peratus rakyat Malaysia menganggap mereka boleh dipercayai, mengatasi guru sebanyak 65 peratus, saintis 57 peratus, angkatan bersenjata 52 peratus dan hakim 49 peratus.

Tinjaun itu juga mendapati bahawa ahli politik mempunyai margin kepercayaan terendah di kalangan masyarakat, dengan hanya 19 peratus rakyat Malaysia menganggap mereka boleh dipercayai. Pekerjaan kedua dan ketiga paling rendah dipercayai adalah menteri dengan 24 peratus, dan eksekutif pengiklanan, pada 26 peratus.

Berdasarkan tinjauan global, masyarakat seluruh dunia turut mengakui bahawa ahli politik juga adalah pekerjaan yang tidak boleh dipercayai dengan nilai kepercayaan hanya berada di 10 peratus, diikuti oleh menteri dengan 14 peratus dan eksekutif pengiklanan dengan 15 peratus.

Selain itu, masyarakat global juga mengatakan 64 peratus orang di seluruh dunia menganggap doktor sebagai pekerjaan yang paling dipercayai. Manakala para saintis berada di tempat kedua dengan 61 peratus dan guru di tempat ketiga dengan 55 peratus pada skala global.

Kata Lars Erik Lie, pengarah bersekutu jabatan urusan awam Ipsos, faktor wabak menjadi antara punca mengapa orang ramai mempercayai doktor. Ditambah pula dengan interaksi yang tinggi di antara doktor dan orang awam dalam memahami wabak COVID-19, ini menjadikan doktor antara pekerjaan yang paling dipercayai.

“Di hujung skala yang lain, ahli politik paling tidak boleh dipercayai – begitulah keadaannya di seluruh dunia, dan juga di Malaysia.

“Mirip dengan profesional perawatan kesihatan, ahli politik dan menteri telah menjadi wajah yang sering dilihat sepanjang musim wabak, tanpa menuai manfaat yang sama dari segi kepercayaan terhadap profesion mereka,” kata Lie.

Kajian mendapati bahawa tentera lebih takut dengan doktor gigi berbanding perang. Untuk bacaan lanjut, klik pautan di bawah.

Kajian Mendapati Tentera Lebih Takut Dengan Doktor Gigi Berbanding Perang

Kajian Mendapati ‘Travel’ Membuatkan Anda Jadi Lebih Bijak

Kajian Mendapati Kos Sara Hidup Di Kuala Lumpur Murah, Anda Hanya Perlukan RM3,300 Sebulan


5 Remaja Bakal Wakili Malaysia Di Kejohanan Swiss Robot Olympics

Mereka cuma berusia 15 hingga 17 tahun tetapi 4 pelajar perempuan dan seorang pelajar lelaki dari Malaysia bakal mewakili negara ke Kejohanan Inspiration and Recognition of Science and Technology (FIRST) Global Challenge di Geneva, Switzerland dari 13 Oktober hingga 16 Oktober 2022.

Pasukan ini dianggotai Nur Alia Sofiah Binti Zainordin (16) sebagai Team Captain, Lidya Marlynda Binti Mahd Shah (15) sebagai Team Ambassador, Muhammad Ammar Akhmal Bin Abd Wa’fa (15) sebagai Programmer, Khayra Binti Zokree (15) sebagai Media Editor, dan Nor Khairiah binti Omar (15) sebagai Press Release Documentation Leader dan mereka ini berada di bawah kendalian mentor Ridhuan Azman dan Nur Nadirah Binti Mohd Roslan.

Kejohanan tahunan dengan gaya olimpik untuk robotik ini mengumpulkan pasukan berusia 15 hingga 17 tahun dari serata dunia. Robotics Learning (M) Sdn Bhd merupakan official partner FIRST Global di Malaysia dan bertanggungjawab untuk membawa pasukan ini ke kejohanan tersebut.

A post shared by FIRST Global Team Malaysia (@firstglobal.malaysia)

Berdasarkan kenyataan yang dibuat, untuk pemilihan tahun ini, Robotics Learning telah memilih pelajar berdasarkan pencapaian keseluruhan pelajar tersebut bertanding di beberapa kejohanan robotik sebelum ini.

Setiap pelajar yang terpilih mempunyai kebolehan dan skil tersendiri termasuklah robot programming menggunakan JavaScript, pemahaman mekanikal serta faham tentang hal rekaan robot.

Pengarah Program FIRST GLOBAL Malaysia, Ilylia Kamaruzaman meluahkan rasa yakinnya terhadap pemilihan pasukan Malaysia tahun ini dan menggalakkan lagi penyertaan daripada pelajar perempuan.

“Kami bangga dengan pasukan Malaysian dan para mentor yang tidak berhenti berusaha dalam mencari dana, meningkatkan kesedaran dan memberi inspirasi kepada anak muda dalam komuniti walaupun berdepan dengan pelbagai dugaan selepas pandemik yang melanda negara.

“Kami yakin pasukan ini akan harumkan nama Malaysia. Peningkatan jumlah wakil perempuan dalam Team Malaysia tahun ini sedikit sebanyak mampu menggalakkan lebih ramai pelajar perempuan untuk berkecimpung dalam bidang robotik, satu bidang yang didominasi pelajar lelaki sebelum ini, kata Ilylia.

Diasaskan oleh Dean Kamen, jurutera Amerika Syarikat yang sangat dikenali dengan produk Segway dan iBot, FIRST Global Challenge ini turut disokong oleh Musk Foundation, Bezos Family Foundation, LAM Research, Fedex, Exxon Mobil dan XPrize.

Pasukan Malaysia akan bertanding dengan pelajar lain dari 180 negara yang turut akan terlibat dalam kejohanan ini. All the best buat adik Nur Alia, Lidya Marlynda, Muhammad Ammar, Khayra Binti Zokree dan Nor Khairiah binti Omar!


Kajian Mendapati Tel Aviv Bandar Paling Mahal Di Dunia, Singapura Di Tempat Ketiga

Tel Aviv, Israel telah disenaraikan sebagai bandar paling mahal di dunia untuk didiami berikutan peningkatan tinggi kadar inflasi yang telah memberi kesan kepada kos barangan dan perkhidmatan di seluruh dunia berikutan pandemik COVID-19. Pusat bandar Israel itu mendaki lima tempat dalam tempoh 12 bulan lalu untuk merampas gelaran daripada pemenang bersama Paris, Hong Kong dan Zurich tahun lalu, menurut Unit Perisikan Ekonomi (EIU).

Bandar dengan 4 juta penduduk itu merampas kedudukan pertama didorong oleh kekuatan mata wang Israel, shekel, berbanding dolar. Ditambah pula dengan kenaikan harga pengangkutan dan barangan runcit.

Selain itu, Tel Aviv juga disenaraikan sebagai bandar kedua termahal untuk alkohol dan pengangkutan, dan kelima untuk penjagaan diri dan keenam untuk rekreasi. Ia menduduki tempat ketiga teratas dalam kesemua 10 kategori perbelanjaan utama EIU, dengan skor indeksnya meningkat sebanyak 5 mata sejak tahun lepas.

Ibu kota Perancis, Paris pula hanya berada di tempat kedua dan jiran kita Singapura berada di tempat ke-3, manakala Zurich dan Hong Kong melengkapkan baki lima teratas. New York berada di tempat keenam, dengan Geneva di tempat ketujuh, dan Copenhagen, Los Angeles dan Osaka melengkapkan 10 Terbaik. London naik tiga anak tangga berada di kedudukan ke-17 dalam senarai tahunan, dengan Sydney naik satu di tempat ke-14, dan Melbourne naik dua di tempat ke-16.

Empat puluh bandar baharu telah ditambah ke dalam senarai tahun ini. Ibu kota Scotland, Edinburgh, merupakan bandar baharu yang memasuki carta, menduduki tempat ke-27 setanding dengan bandar-bandar dengan kos sara hidup yang tinggi seperti Auckland dan Minneapolis. Dua lagi bandar baharu – Stuttgart dan San Diego – turut memasuki senarai 50 bandar paling mahal di dunia.

Ini adalah bandar dengan gaji minimum tertinggi di dunia, sebulan RM17,000. Untuk bacaan lanjut, klik pautan di bawah.

Ini Adalah Bandar Dengan Gaji Minimum Tertinggi Di Dunia, Sebulan RM17,000

Pengasas Dyson Beli ‘Penthouse’ Termewah Di Singapura Bernilai RM223,587,000

Projek Bernilai RM13 Bilion, Kerabat Diraja Dari Malaysia Bakal Bina Perumahan Mewah Di Singapura?


Kajian Mendapati Tentera Lebih Takut Dengan Doktor Gigi Berbanding Perang

Hasil kajian baru-baru ini yang diterbitkan dalam British Medical Journal menyimpulkan bahawa tentera Britain lebih sanggup pergi berperang daripada perlu berjumpa dengan doktor gigi.

Dalam laporan yang dikeluarkan oleh Daily Star, sebanyak 30 peratus anggota tentera Britain takut untuk berjumpa dengan doktor gigi dan lebih rela turun ke medan perang.

Peratusan ini sebenarnya lebih tinggi daripada kumpulan masyarakat umum di mana sekitar 20 peratus penduduk awam mengakui bahawa mereka takut untuk berjumpa dengan doktor gigi.

Tambah kajian terbabit, ketakutan pegawai tentera untuk berjumpa dengan doktor gigi hadir dari pelbagai tentera yang mempunyai latar pangkat yang berbeza dan tahun perkhidmatan yang berbeza.

Malah, ada juga anggota pasukan khas tentera Britain, iaitu Special Air Service (SAS) yang difahamkan takut untuk berjumpa dengan doktor gigi.

Masalah ketakutan ini telah mendapat perhatian doktor sehingga mereka mencadangkan agar pegawai tentera yang takut dengan doktor gigi dihantar ke rawatan terapi.

Salah seorang pegawai tentera ketika ditemubual oleh Daily Star menyatakan bahawa ada sesetengah tentera yang gementar jika diminta untuk hadir ke klinik gigi.

Kajian itu turut menambah bahawa pada pandangan doktor gigi, ketakutan para tentera untuk berjumpa dengan doktor gigi boleh mengakibatkan gangguan kepada operasi ketenteraan.

Pernah jadi pelatih kepada TMJ, pesara tentera sebak baginda masih ingat dirinya. Klik pautan di bawah untuk membaca.

Pernah Jadi Pelatih Kepada TMJ, Pesara Tentera Sebak Baginda Masih Ingat Akan Dirinya

Senjata Api Habis Dijual Menjelang Pelantikan Joe Biden, Tentera AS Siap Sedia Hadapi ‘Civil War’?

Malaysia Negara Kelima Dengan Kekuatan Tentera Terbesar Di Asia Tenggara


Kajian Menunjukkan Malaysia Antara Negara Yang Mempunyai Pelan Netflix Termurah Di Dunia

Netflix telah menjadi tempat untuk kita melabuh bosan setelah seharian bekerja. Ia juga adalah salah satu cara untuk kita terus berhubung dengan budaya pop, terutamanya semasa wabak COVID-19 menyerang dunia dan memaksa kita untuk kekal duduk di rumah.

Dalam satu kajian yang diterbitkan oleh sebuah syarikat penyelidikan pro-pengguna Comparitech, mereka mendedahkan harga pelan Netflix di seluruh dunia dan apa yang mengejutkan adalah Malaysia adalah antara negara dengan pelan Netflix termurah.

Kajian mereka adalah berpandukan jumlah siri TV dan filem yang terdapat di 39 negara di seluruh dunia. Jumlah tersebut kemudiannya dibahagikan dengan harga langganan bulanan untuk menentukan kos bagi setiap negara di setiap bulan.

Comparitech mendapati bahawa harga langganan Netflix di Brazil, Afrika Selatan dan India adalah yang termurah di dunia. Manakala dua negara Asia Tenggara, iaitu Filipina dan Malaysia juga termasuk dalam senarai negara yang mempunyai pelan Netflix termurah.

Di antara tiga pelan Netflix – asas, standard dan premium – Filipina dan Malaysia kekal dalam 10 negara dengan pelan yang menjimatkan. Filipina mempunyai 5,507 siri TV dan filem dalam pangkalan data, sementara Malaysia mempunyai 5,679 siri TV dan filem.

Pengguna Filipina membayar kira-kira AS $ 0.00051 (PHP0.025) setiap siri TV dan filem, sementara rakyat Malaysia membayar kira-kira AS $ 0.00058 (RM0.0024) setiap untuk setiap siri TV dan filem.

Terdahulu, rakyat Malaysia kini boleh menikmati Netflix dalam bahasa melayu. Klik pautan di bawah untuk membaca.

Rakyat Malaysia Kini Boleh Nikmati Netflix Dalam Bahasa Melayu

Kerana Kes Abang Burger, Filem One Two Jaga Kembali ‘Panas’ Di Netflix

Netflix Rendahkan Kualiti Video Di Malaysia Sepanjang April


Kajian Menunjukkan Mereka Yang Memulakan Perniagaan Diusia 45 Tahun Keatas Lebih Berjaya

Kita selalu disogok bahawa seorang usahawan itu akan berjaya apabila dia memulakan perniagaannya di usia muda. Ramai yang menyangka bahawa bidang perniagaan adalah permainan orang muda – Mark Zuckerberg, Elon Musk, Larry Page, Steve Jobs.

Adakah benar bahawa orang muda lebih berjaya dalam bidang keusahawanan berbanding mereka yang berumur? Atau ianya hanyalah jauh panggang dari api?

Terbaharu, kaji selidik yang dilakukan oleh Kajian Ekonomi Amerika memberi idea baharu bahawa mereka yang berumur 45 tahun ke atas lebih cenderung untuk berjaya di dalam bidang keusahawanan.

Pierre Azoulay, ketua penyelidik dari Institut Teknologi Massachusett telah melakukan kajian yang menghubungkan di antara umur dan bidang keusahawanan yang diceburi.

Dalam kenyataan beliau, hasil kajian menunjukkan bahawa usahawan yang berjaya adalah mereka yang mencapai umur pertengahan.

Mereka turut menyatakan bahawa tiada bukti yang menunjukkan anak muda yang memulakan perniagaan pada umur awal 20-an berjaya tetapi lebih kepada bernasib baik.

Untuk mencapai kesimpulan kajian, Azoulay telah mengumpul data dari pelbagai sumber termasuk Pangkalan Data Perniagaan Biro Banci Amerika Syarikat (LBD), Borang Cukai dan data dari Banci Usahawan Tahunan AS (ASE).

Mereka telah menyusun rekod untuk 2.5 juta usahawan yang mengasaskan perniagaan di Amerika Syarikat sejak 1970-an. Menariknya, mereka mendapati usia seseorang itu berjaya di dalam perniagaan mereka adalah pada 45 tahun ke atas.

Kajian ini menunjukkan bahawa mereka yang mahu memulakan perniagaan masih mampu untuk berjaya. Faktor usia menjadikan seseorang itu matang dan mengetahui selok belok perniagaan yang dia mahu ceburi.

Sebagai contoh, Herbert Boyer. Boyer memulakan Genentech pada usia 40 tahun berdasarkan penemuan terbaharunya dalam kejuruteraan genetik. Atau mungkin anda boleh lihat kisah David Duffield. Duffield adalah pengasas Workday, sebuah syarikat perisian pengurusan kewangan dan manusia yang beliau tubuhkan pada umur 60-an selepas menghabiskan umurnya di dalam bidang perisian.

Dapatan kajian ini menunjukkan bahawa anda tidak pernah terlambat untuk memulakan perniagaan dan jangan mudah mengalah!

Berikut adalah cerita lain tentang usahawan bagi menambah semangat korang untuk memulakan perniagaan. Klik pautan di bawah untuk membaca.

3 Usahawan ‘Startup’ Terkemuka Malaysia Dilantik Sertai Ahli Majlis Tindakan Ekonomi Negara

Usahawan Muda Ini Jawab Serta Kongsi Pengalaman Dibantu Ahli Politik

Apa Yang Para Usahawan Boleh Pelajari Dengan Menonton ‘Shark Tank’


Kajian Menunjukkan Vape Merosakkan Paru-Paru, Tetapi Lebih ‘Selamat’ Daripada Rokok

Kajian terbaharu menunjukkan e-rokok lebih selamat berbanding rokok namun ia mengambil masa tiga tahun bagi pengguna vape untuk mendapat penyakit paru-paru kronik, lapor kajian jangka panjang.

Budaya vape sedang meningkat di kalangan para remaja di Malaysia. Dengan 72% pengguna termasuk lelaki dan perempuan telah dicatatkan di Malaysia, manakala 77% telah dicatatkan bagi perokok yang pernah mengambil vape, lapor Green Zebras.

Ketakutan yang ketara adalah kesan kesihatan jangka panjang pada pengguna dan kajian ini telah memberi maklumat baharu kepada orang ramai tentang perkara ini.

Kajian yang diterbitkan oleh American Journal of Medicine Preventive mendapati walaupun mereka yang mengambil e-rokok lebih selamat daripada mereka yang merokok. Tetapi lebih 30% peluang golongan e-rokok akan mengalami masalah paru-paru seperti asma atau emfisema.

Kajian ini telah dibuktikan dengan penglibatan hampir 32,000 golongan e-rokok yang tidak mengalami masalah paru-paru pada 2013 berbanding pada tahun 2016.

“Penggunaan e-rokok [secara meluas] meramalkan perkembangan penyakit paru-paru dalam tempoh yang sangat singkat. Ia hanya mengambil masa tiga tahun,” kata Stanton Glantz kepada NBC News.

Namun tidak dinafikan, mereka yang mengambil rokok mempunyai risiko yang lebih tinggi untuk mendapat penyakit paru-paru kronik. Lebih 2.5 kali lebih tinggi daripada golongan yang mengambil e-rokok.

Manakala mereka yang mengambil kedua-duanya – rokok dan e-rokok – berisiko 3.3 kali lebih tinggi untuk mendapat masalah kesihatan.

Apa yang menakutkan adalah mereka yang mengambil kedua-duanya.

“Kebanyakan orang dewasa yang menggunakan e-rokok tidak berhenti mengambil rokok,” kata Glantz kepada NBC News. “Dan jika mereka berbuat demikian, mereka akan mendapat risiko sebagai perokok dan risiko sebagai e-rokok.”

Namun risiko penyakit paru-paru yang dijelaskan dalam kajian ini adalah berbeza daripada masalah paru-paru yang berkaitan dengan EVALI yang telah membunuh 52 orang.

Pusat Kawalan dan Pencegahan Penyakit – bertanggungjawab menjejaki kes-kes EVALI sejak Ogos lalu – mengatakan bahawa mereka tidak dapat menentukan punca sebenar kepada penyakit EVALI, tetapi sekitar 80 peratus pesakit yang mengalami penyakit ini telah menghisap e-rokok jenis THC.

Berikut adalah cerita lain mengenai vape yang pernah kami tulis. Klik pautan di bawah untuk membaca.

Anda Tidak Lagi Boleh Vape Di Singapura Bermula Februari Ini

Vape Dan Shisha Di Premis Makanan Tidak Termasuk Dalam Larangan Merokok KKM

Vape Tanpa Nikotin Dan Shisha Bakal Dikawal Bawah Undang-Undang Baharu


Kajian Neurosains Dedah Bagaimana Puasa Beri Kesan Kepada Otak

Mark Mattson merupakan Chief of the Laboratory of Neuroscience di National Institute on Aging.

Beliau juga adalah seorang professor neurosains di The Johns Hopkins University, serta merupakan salah seorang daripada penyelidik utama di bahagian mekanisma molekul dan sel  di bawah neurodegenerative disorder seperti penyakit Parkinson dan Alzheimer.

Mark dan pasukan penyelidik beliau telah menerbitkan beberapa kertas kajian yang membincangkan bagaimana puasa 2 kali seminggu dapat mengurangkan risiko penyakit Parkinson’s dan Alzheimer.

Kajian-kajian yang dijalankan menunjukkan kawalan terhadap pengambilan kalori memberi kesan ke atas badan dari segi jangka hayat serta kebolehupayaan melawan penyakit kronik meningkat.

Apa yang menarik adalah puasa dan kawalan ke atas kalori menunjukkan peningkatan sel stem baru, memperbaiki DNA, meningkatkan jangka hayat dan memperlahankan penyakit berkaitan usia.

Dan yang lebih mengujakan ia menunjukkan keberkesanan terhadap rawatan kanser bersama ubat-ubatan kemoterapi.

Dalam TEDx talk yang diberikan oleh Mark, beliau memberikan penjelasan lanjut tentang impak puasa kepada otak. Berikut merupakan sebahagian daripada intipati dan hasil penemuan daripada kajian ini:

1. Perubahan diet telah diketahui sejak sekian lama mampu memberi kesan kepada otak. Kawalan dan pengurangan kalori atau berpuasa mampu mengurangkan serangan epilepsi ke atas kanak-kanak yang menderita penyakit ini.

2. Dipercayai puasa dapat membantu meningkatkan sistem pertahanan badan dalam melawan signal yang terbentuk oleh epileptik di bahagian otak. Sesetengah kanak-kanak yang mengidap epilepsi juga mendapat kebaikan daripada  diet berlemak tinggi dan karbohidrat rendah – lapor Mattson dan pengkaji lain di dalam jurnal Nature Reviews Neuroscience (sumber).

3. Secara asasnya bila dilihat kepada kajian pengawalan kalori, kebanyakkannya menunjukkan jangka hayat yang lebih lama serta peningkatan ke atas keupayaan melawan penyakit.

5. Kawalan kalori berjaya memanjangkan jangka hayat dan menghalang pertumbuhan penyakit kronik berkaitan umur dalam berbagai spesis haiwan antaranya tikus, ikan, serangga dan cacing. Meskipun begitu mekanisma yang muncul masih tidak jelas.

6. Puasa memberi kesan yang baik kepada otak dan ini dibuktikan melalui perubahan neurokimia yang berlaku kepada otak sewaktu kita berpuasa. Ia juga membantu fungsi kognitif, meningkatkan faktor neurotropik, meningkatkan daya tahan terhadap tekanan dan mengurangkan inflamasi.

7. Berpuasa memberi cabaran kepada otak. Dan otak kita memberi tindakbalas terhadap cabaran tersebut dengan cara mengadaptasi tindakbalas terhadap tekanan (stress) dan seterusnya membantu otak menangani stress dan risiko penyakit.

8. Perubahan yang berlaku ke atas otak sewaktu berpuasa sama seperti perubahan yang berlaku sewaktu melakukan senaman. Kedua-duanya meningkatkan pengeluaran protein di dalam otak (faktor neurotrophic), yang seterusnya menggalakkan pertumbuhan neuron, juga hubungan antara neuron dan kekuatan synapses.

9. Puasa dapat menggalakkan pertumbuhan sel-sel saraf baru daripada sel stem di hippocampus. Puasa juga boleh menggalakan pertumbuhan ketone dan jumlah mitochondria di dalam neuron.

10. Berpuasa turut meningkatkan jumlah mitochondria di dalam sel-sel saraf. Ini disebabkan oleh neuron beradaptasi kepada tekanan berpuasa dengan cara mengeluarkan lebih banyak mitocondria.

11. Dengan menambah jumlah mitochondria di neuron, kupayaan neuron untuk membina dan mengekalkan hubungan antara satu sama lain meningkat, seterusnya memperbaiki keupayaan belajar dan mengingat.

12. Puasa meningkatkan keupayaan sel-sel saraf memperbaiki DNA. Para pengkaji turut mengaitkan aspek teori evolusi bagaimana datuk nenek kita dahulu mampu beradaptasi dengan situasi tanpa makanan mencukupi dalam tempoh yang lama.

13. Kajian yang disiarkan pada 5 Jun di dalam jurnal Cell Stem Cell oleh para pengkaji daripada University of Southern California menunjukkan kitaran berpuasa dalam tempoh yang lama mampu melindungi kerosakan sistem imuniti badan serta mendorong penghasilan semula sistem imunisasi.

14. Mereka menyimpulkan bahawa berpuasa mampu mengubah sel stem daripada tidak aktif kepada pembaharuan sendiri sel stem (state of self-renewal). Ia mencetuskan pertumbuhan semula sel baru berasaskan sel organ atau sistem stem (sumber).

15. Ujian klinikal ke atas pesakit yang menerima kemoterapi di mana pesakit tidak dibenarkan makan pada satu tempoh yang lama menunjukkan perubahan yang ketara ke atas bilangan sel darah putih.

16. Ini bermakna puasa mampu membunuh dan menghapuskan sel imunisasi yang telah lama dan rosak. Dan apabila badan mula bertindakbalas untuk menghasilkan sel stem yang baru, ia adalah sel-sel yang sihat.

17. Bila anda lapar, sistem badan akan cuba menjimatkan penggunaan tenaga. Salah satu daripada cara untuk menjimatkan tenaga adalah dengan mengguna semula (recycle) sebanyaknya sistem imuniti yang tidak diperlukan terutama sel-sel yang telah rosak.

18. Para pengkaji mula mengesan perkara ini daripada hasil kajian ke atas manusia dan haiwan di mana kadar sel darah putih berkurangan melalui puasa. Dan bila anda makan, sel darah yang baru akan kembali dihasilkan (sumber).

19. Satu reviu saintifik tentang kajian multi saintifik (multiple scientific studies) berkenaan puasa telah disiarkan di The American Journal of Clinical Nutrition pada tahun 2007. Ia menganalisa kajian ke atas manusia dan haiwan, dan diputuskan bahawa puasa adalah cara berkesan untuk menurunkan risiko penyakit kardiovaskular dan kanser. Ia juga menunjukkan potensi yang signifikan dalam merawat diabetes (sumber).

Di bawah adalah perkongsian Mark di TEDx talk tentang puasa dan potensi  serta kesannya ke atas otak.


Kak Mah Nasi Dagang Pintu 1 Putrajaya Janjikan Sarapan Pagi Yang Mantap

Siapa yang tinggal di kawasan Bangi dan Putrajaya dan melalui pintu 1 Putrajaya pasti kenal kedai ini. Mana taknya, setiap pagi waktu sarapan pasti akan nampak kereta berderet parking sampai ke kawasan Sekolah Kebangsaan Dato’ Abu Bakar Baginda.

Inilah dia kedai Kak Mah Nasi Dagang yang betul-betul berada di simpang lampu isyarat pintu 1 Putrajaya. Kalau yang nak masuk kerja ke pejabat di Putrajaya pasti tergoda untuk berhenti bersarapan pagi di sini.

Suasana dalam kedai memang penuh dengan orang. Kalau nak cari tempat duduk tu memang kena tunggu orang lain selesai dahulu baru dapat merasa.

BACA: Biji Kopi Bangi Gateway Lokasi Santai Untuk Menjamu Selera

Menu wajib kedai ini tentulah nasi dagang. Terdapat 3 jenis lauk yang disediakan iaitu gulai ayam, ikan tongkol dan telur. Kami memilih lauk gulai ayam sebagai hidangan.

Nasi dagang makan bersama gulai ayam ni memang berlemak dan sedap. Kuahnya manis. Walaupun kami tidak mengambil lauk selain nasi dan gulai ayam, hidangan ini rasanya sangat sempurna. Kami makan sampai licin pinggan.

BACA: Vocket Makan… Nasi Kerabu Ketam Cholley, Taman Bukit Kajang

Menu kedua kami pilih ialah nasi kerabu. Lauknya terdiri daripada sayur ulam, kerisik kelapa, solok lada, ayam goreng, telur masin dan tidak ketinggalan juga budu. Anda juga boleh memilih lauk ikan goreng sekiranya tidak mahu mengambil lauk ayam goreng.

Rasa nasi kerabu ini memang sedap terutamanya apabila kesemua lauk digaul bersama. Yang paling asyik sekali ialah rasa budu yang masam-masam masin menjadikan selera untuk menikmati nasi kerabu ini makin terbuka.

Untuk pengetahuan anda, kedai Kak Mah ini juga turut menyediakan laksam, nasi minyak, nasi berlauk, roti canai dan kuih-muih yang enak dimakan di waktu sarapan pagi. Jikalau nak ke kedai ini, kami nasihatkan datang awal pagi kerana memang susah nak parking kat kawasan ini.

Nama gerai : Kak Mah Nasi Dagang Pintu 1 Putrajaya
Lokasi : Gate 1 Putrajaya (Jalan Ayer Hitam), 47301 Bangi, Selangor (waze)

BACA: Jom Makan: Aplikasi Bantu Cari Tempat Makan Di Malaysia

BACA juga: Nasi Ayam Kampung Madoo, Putrajaya Lain Daripada Yang Lain

LIKE dan FOLLOW Vocket di Facebook serta Instagram


Kanak-Kanak Ini Kongsi Cara Mudah ‘Goreng’ Keropok Ikan Dengan Microwave

Memasak memang menyeronokkan. Pelbagai cara dan kaedah boleh diaplikasikan mengikut kreativiti masing-masing.

Terbaharu, seorang pengguna Twitter @lisaa_aa98 berkongsi cara yang digunakan adiknya untuk menghasilkan keropok ikan tanpa menggunakan minyak masak.

Adik aku ni istimewa and dia pi masak keropok dalam microwave 😂😂 Aku ckplah kena masak ngan minyak and dia ckp dia takut tk pndai and aku try sumpah sedap!! Lagi sedap dri masak ngn minyak!! I swear!! Lpas ni mmg aku masak guna microwave la pic.twitter.com/QaNuHPnKEh

— Bul 🌸🌸 (@lisaa_aa98) September 2, 2019

Perkongsian tersebut mendapat perhatian netizen kerana keropok ikan tersebut dimasak hanya menggunakan microwave selama 2 minit sahaja dan hasilnya amat mengujakan. Lebih mencuri perhatian kerana adiknya merupakan kanak-kanak istimewa yang menghidapi global development delays (GDD).

Netizen memberikan pelbagai reaksi positif atas usaha kreatif adiknya yang tampil dengan cara unik dan mudah untuk masak keropok. Malah, perkongsian itu juga berjaya mendapat perhatian dan pujian dari Neelofa.

Aww bless your sister! ❤ And thank you for the great tip on the keropok! Hehehe https://t.co/J4Ssz4Cnxw

Selain itu, ada netizen yang terus mencuba memasak sejurus membaca tips yang dikongsikan itu. Malah, ada juga yang berkongsi rasa keropok ikan akan lebih sedap jika menggunakan ‘air fryer’.

Omg jadiiiiiiii!!!! I letak dalam microwave for 30sec je. Aaaaaaa thankyou to your adik!! Lepasni takyah dh susah2 guna minyak, jimat masa dan minyak 🤣😂 pic.twitter.com/Flm3ndYQ7M

— Nurul Aina (@AinaAzeze) September 3, 2019

Me and my wife used to do it with an air fryer instead. Keropok gemuk, keping and even sate ikang pun guna air fryer. Rasa dia sungguh padu dr goreng dgn myk 😁

Untuk anda yang inginkan kelainan, jangan lepaskan peluang untuk mencuba tips tersebut kerana ia bukan sahaja mudah tetapi juga menjimatkan kerana tidak perlu menggunakan minyak yang banyak untuk dihasilkan.

Ini baru tip masak keropok dengan unik, untuk lebih tip yang berguna anda boleh klik pautan di bawah.

7 Tip Untuk Penerbangan Lebih Selesa Dan Murah Dengan AirAsia

Ini Cara Baiki Kipas Seperti Baharu Bermodalkan Bawah RM10

Petua ‘Rahsia’ Untuk Menjadikan Nasi Goreng Lazat Dan Power Anda Perlu Tahu


Kakak Kongsi Kisah Kematian Adiknya, Amirul Nashriq Penuntut UPNM Yang Dikatakan Mati Lemas

Siapa sahaja yang tidak sedih apabila kehilangan ahli keluarga lebih-lebih lagi apabila punca kematiannya kekal menjadi tanda tanya hingga ke hari ini. Itulah yang tersemuat di hati keluaga arwah Amirul Nashriq, seorang penuntut di Universiti Pertahanan Nasional Malaysia (UPNM).

Selepas setahun, kakak kepada arwah, Norzulaikha Othman merasakan sudah tiba masanya untuk berkongsikan kisah sebenar kematian Amirul Nashriq di mana beliau berpendapat adiknya dibuli oleh pelajar senior universiti berkenaan sebelum ditemui lemas di air terjun. Baca perkongsian daripada Norzulaikha.

Assalamualaikum dan salam sejahtera. Di sini saya kongsikan kronologi serba sedikit. Saya tidak akan kongsi secara terperinci kerana kes ini akan dibuka semula untuk kali kedua dan saya tidak mahu mengganggu siasatan pihak terbabit. Sebarang gambar berkenaan arwah dan nombor telefon pihak keluarga juga tidak akan saya kongsi atas faktor privasi. Harap kerjasama dari semua pihak, terima kasih.

Arwah menghantar gambar badannya (ulu hati dan dada) lebam akibat dipukul oleh 3 orang senior akibat lambat melapor diri ke bilik senior terbabit melalui group WhatsApp keluarga kami pada pukul 8:20 malam. Seorang lagi rakan arwah telah dipukul terlebih dahulu oleh 3 senior tersebut di bilik yang sama.

Arwah cuba sorrokkan hal sebenar dengan mengatakan bahawa dia telah mendapatkan rawatan di klinik dan diberi ubat sapu oleh doktor kerana tidak mahu kami sekeluarga berasa risau. Kemudian, dia menambah bahawa pegawai telah ambush bilik tersebut dan telah mengambil tindakan ke atas 3 orang pesalah.

Manakala rakan arwah telah dihantar ke wad kecemasan kerana lebam teruk dan sesak nafas dan seterusnya pihak keluarga telah membawanya pulang ke rumah. Kami berpesan pada arwah untuk melaporkan hal tersebut kepada pegawai sekiranya kecederaan yang dialaminya teruk dan tidak mahu kes sebelum ini (kes arwah Zulfarhan) berulang lagi.

Bapa kami telah memasukkan wang ke akaun arwah dan menyuruh dia pulang ke rumah untuk kami membawa dia ke hospital bagi membuat pemeriksaan X-ray untuk memastikan tiada kecederaan dalaman.

Kali terakhir arwah membalas mesej dalam WhatsApp group keluarga adalah pada waktu malam dengan mengatakan, “Terima kasih ayah” kerana memberi wang belanja padanya. Arwah tidak menyebut sama ada dia akan pulang ke rumah atau tidak. Namun, kami mengharapkan dan menunggu kepulangan arwah.

Ayah saya telah menerima panggilan yang memberitahu bahawa arwah telah meninggal dunia kerana lemas di Air Terjun Chamang, Bentong, Pahang pada pukul 5:30 petang.

Ayah dan ibu saya telah dibawa ke Hospital Bentong oleh 2 orang pakcik saya. Dalam perjalanan, bapa saya telah menerima BEBERAPA panggilan dari pegawai UPNM dan mendesak agar diberi kebenaran untuk membuat post mortem ke atas arwah, namun ibu saya telah menegaskan untuk menunggu ketibaan mereka di hospital.

Setibanya ibu bapa saya di hospital, didapati jahitan adik saya sudah kering(dipercayai telah dijalankan post mortem ke atasnya beberapa jam sebelum). Bapa saya telah disuruh untuk menurunkan tandatangan ke atas satu borang (dipercayai untuk keizinan post mortem yang sepatutnya ditandatangan sebelum prosedur dijalankan).

Dalam kesedihan dan keserabutan tersebut, kad pengenalan dan barang peribadi arwah tidak dipulangkan kepada kami sebagai waris. Hingga ke hari ini, di mana kad pengenalan dan barang arwah (pakaian, kasut dan cermin mata yang dipakai untuk ke air terjun) berada masih menjadi tanda tanya.

Selepas selesai urusan pengebumian arwah, satu laporan polis telah dibuat kerana kami tidak puas hati atas kematian arwah (cara dan jalan cerita bercanggah).

7 orang rakan lain yang turut ke air terjun tersebut tidak mengikut kami ke rumah untuk urusan pengebumian atas alasan pegawai UPNM melarang mereka berbuat demikian dan mereka telah diarahkan pulang terus ke UPNM.

1. Kenapa keluarga tidak membuat laporan polis?
Kami telah membuat laporan sehari selepas kematian arwah namun tiada tindakan lanjut yang diambil oleh balai. Polis Cheras yang menguruskan kes ini atas alasan UPNM mahu menjalankan siasatan dalaman dan kononnya akan membuang 3 orang senior tersebut.

Pihak keluarga telah berjumpa dengan 4 orang peguam sebelum ini namun tiada seorang pun yang berani untuk mengambil kes ini kerana risiko yang tinggi dan tiada bukti kukuh. InshaAllah kami akan membuat laporan kedua bagi membuka kes ini.

2. Status terkini rakan arwah yang turut dipukul pada hari kejadian.
Masih belajar di UPNM namun kami gagal menghubungi dia dan keluarganya.

Akhirnya, kami dari pihak keluarga berharap agar semua dapat berkongsi tentang kes ini dan sekiranya ingin menghulurkan apa-apa bantuan, boleh berhubung terus dengan saya dengan menghantar Personal Message (PM) di Facebook, sekian terima kasih.

Kemaskini: Di sini saya nak betulkan sedikit fakta kerana ada yang keliru:

1. Yang pukul arwah adalah 3 orang senior tapi yang ke air terjun (2 hari selepas dipukul) adalah 7 orang rakan sama batch dengan arwah. Pada hujung minggu tersebut, hanya junior Asasi yang diberi pelepasan untuk bercuti hujung minggu.

2. Keputusan post mortem adalah kesukaran bernafas dan menyebabkan lemas. Laporan yang kami peroleh adalah ringkas(tiada gambar) dan dinyatakan tiada langsung kesan lebam di badan arwah. Saksi kejadian(7 orang rakan arwah) memberi keterangan kepada Balai Polis Bentong bahawa arwah lemas selama 15 minit akibat termasuk di pusaran air.

Saya harap dapat kurangkan kekeliruan dan spekulasi yang timbul, terima kasih.


Kakak Tuntut Keadilan Selepas Adik Dibuli Oleh ‘Pegawai Calit Satu’ Di Pangkalan Udara Pahang

Seorang wanita menuntut keadilan atas kejadian buli yang menimpa adiknya oleh beberapa pegawai atasan askar ketika menghadiri kursus di Pangkalan Udara Pahang.

Ketika ditemubual oleh The Vocket dan perkongsian di laman Twitter peribadinya, @ummiiiiinmo berkata kejadian difahamkan terjadi sejak penghujung Februari 2023 yang melibatkan tujuh orang pegawai satu calit atau L/Kprl.

Mereka didakwa membuli sehingga mangsa iaitu adiknya hilang pendengaran akibat disepak, dia turut disebat menggunakan getah paip dan dicucuh rokok di bahagian lidah. Tidak cukup dengan itu, mangsa turut dibogelkan, ditumbuk dan dibelasah secara beramai-ramai.

Masuk airforce tapi macam masuk sekolah asrama. kau lah terpaling kapla high council. pic.twitter.com/6ZFIopz1d8

Salah seorang pembuli turut mengugut mangsa bahawa jika mangsa mahu membuat laporan terhadap tingkah laku mereka, tidak ada apa-apa tindakan akan diambil kerana suspek ‘kebal’ disebabkan mempunyai perlindungan daripada pegawai ‘bintang tiga’.

Kejadian ini telah mengakibatkan adiknya mengalami beberapa kecederaan dan tekanan mental yang teruk selepas ketakutan dibuli oleh suspek.

Ahli keluarga mangsa mengecam sekeras-sekerasnya tindakan yang dibuat suspek ke atas mangsa. Bagi mereka perkara ini tidak sepatutnya berlaku. Justeru mereka menuntut agar satu siasatan telus dibuat bagi mencari keadilan kepada mangsa.

benda ni semua berlaku semasa semua tengah kursus di Pangkalan Udara Kuantan. base kuantan. tapi si pembuli2 ni semua dah habis kursus dan dah balik ke base masing2. antaranya ada yg di base subang, labuan dan butterworth.

“Kami dah buat report [polis]. Sekarang tunggu update dari pihak polis di Kuantan. siasatan masih berjalan.

“Saya harap tindakan akan diambil oleh pihak berkuasa kerana adik saya terima ugutan daripada si pembuli-pembuli ini katanya, ‘tunggu kat base nanti. kau takkan selamat,’” katanya kepada The Vocket.

Setakat laporan ini ditulis, ciapan ini telah mendapat perkongsian meluas oleh pengguna media sosial. Ia juga mendapat perhatian beberapa ahli politik antaranya adalah Syed Saddiq.

Manakala pihak Pangkalan Udara Kuantan dan pihak-pihak yang bertanggungjawab masih belum mengeluarkan apa-apa kenyataan mengenai kejadian ini.


5 Resipi Minuman Di Waktu Sahur Yang Akan Menyegarkan Anda Sepanjang Hari

Waktu sahur penting diisi dengan makanan dan minuman yang akan memberikan tenaga sepanjang hari. Maka adalah penting untuk mengetahui apakah makanan dan minuman yang sesuai dan menepati keperluan ini. Oleh itu kami mahu berkongsi dengan anda 5 resipi minuman yang telah dicadangkan oleh dietitian berdaftar, Nour El-Zibdeh. Namun, jangan lupa minum 2 gelas air setiap kali bersahur untuk tenaga dan hidrasi yang baik.

Bahan:
1 biji pisang beku
2 sudu besar mentega kacang
2 sudu besar serbuk koko
1/3 cawan air

Kaedah:
Kisar pisang yang dibekukan dengan tambahan mentega kacang, serbuk koko dan air.

Cadangan Tambahan:
Jika anda mahu jadikan ia minuman lebih bertenaga, anda boleh masukkan serbuk protein, 2 sudu besar kelapa yang tidak manis dan dicincang, 1 sudu besar kacang badam mentah, sedikit serbuk kayu manis atau 2 sudu besar oat.

Bahan:
2 biji mangga
2 biji oren
1/2 biji nanas
1 cawan air kelapa
1 sudu besar mentega kelapa

Kaedah:
Kisar semua bahan tersebut sehingga ia memiliki tekstur smoothie.

Bahan:
1 biji epal hijau
1/2 cawan bayam sejuk beku
1/2 inci halia segar (dibuang kulit)
1/2 cawan air

Cadangan Tambahan:
Anda boleh kisar semua bahan di atas bersama 1/2 biji avokado atau jus limau segar.

Blend milk, yogurt, quick oats, banana, peanut butter, chia seeds and cocao powder for a quick protein smoothie.

Bahan:
1/2 cawan susu
1/2 cawan yoghurt
1/2 cawan oat segera (direndam 5-10 minit di dalam 1/2 cawan air)
1 biji pisang
1 sudu besar mentega kacang

Kaedah:
Kisar semua bahan sehingga ia menjadi smoothie.
Simpan di dalam peti sejuk sebelum ia dihidangkan.

Cadangan Tambahan:
Kisar bersama 1 sudu besar biji chia dan 1 sudu besar serbuk koko jika anda mahu.

Make a smoothie with watermelon, Greek yogurt (protein), apples (fiber), and banana.

Bahan:
1/2 cawan tembikai (tanpa biji)
1 biji pisang sejuk beku
1 biji epal (dibuang kulit dan teras buah)
3/4 cawan yoghurt tanpa lemak
1 sudu besar madu

Kaedah:
1. Kisar tembikai dan tapis ia di dalam mangkuk.
2. Ambil air tapisan tembikai itu dan masukkan ke dalam pengisar semula.
3. Tambah pisang, epal, yoghurt dan madu.
4. Kisar semua bahan hingga ia sekata.

Cadangan Tambahan:
Anda boleh tambah pemanis ikut citarasa anda.

LIKE dan FOLLOW Vocket di Facebook serta Instagram


‘Kakeibo’ Seni Menyimpan Wang Masyarakat Jepun Yang Anda Boleh Cuba

Anda mempunyai masalah untuk membuat simpanan? Mungkin cara ini dapat membantu anda. Kakeibo adalah satu teknik simpanan wang yang sudah lama dipraktikkan oleh masyarakat di Jepun. Teknik simpanan Kakeibo ini sudah diguna pakai sejak 114 tahun yang lalu.

Khabarnya anda dapat berjimat sehingga 35% lebih baik dengan teknik ini. Teknik simpanan kakeibo ini sedang famous di Eropah dan anda juga boleh mencubanya.

Publishing today is ✨Kakeibo✨ a beautiful budgeting journal from Japan that has become a sensation across Europe ✍ @penguinukbooks #kakeibo #budgeting #japan

A post shared by  Fiona Crosby (@fi.crosby) on Nov 23, 2017 at 4:27am PST

Ianya diperkenalkan buat pertama kali oleh seorang wartawan bernama Motoko Hani pada tahun 1904. Kakeibo adalah satu kaedah merekod dan merancang perbelanjaan anda secara mingguan atau bulanan menggunakan buku fizikal.

Walaupun dengan kecanggihan teknologi dan aplikasi yang ada di dalam telefon bimbit yang dapat mencatit perbelanjaan anda, tetapi cara traditional dengan merekod di atas kertas adalah lebih berkesan.

Kakeibo akan membantu anda untuk mencapai wishlist anda setiap tahun – pergi bercuti, membeli kereta idaman, membayar hutang dan lain- lain.

Jadi persoalan pastinya bagaimana kakeibo ini berfungsi? Caranya mudah sahaja. Setiap permulaan setiap bulan, anda perlu duduk dan merancang dengan betul perbelanjaan anda setiap bulan.

Anda perlu membahagikan perbelanjaan anda dalam 4 kategori ini:

Perkara asas untuk anda hidup seperti makanan, bayaran sewa rumah, bayaran untuk anda pergi bekerja, hutang bulanan dan lain-lain.

Perkara yang tidak begitu penting tetapi anda rasa perlu seperti kopi di kafe mahal, membeli belah, makan di luar, membeli sneakers dan lain-lain.

Perkara yang memberi hiburan kepada anda seperti buku, TV(bayaran untuk Astro) menonton wayang dan lain-lain

Duit kecemasan jika berlaku apa-apa perkara seperti pembelian hadiah , bayaran untuk pembaikan atau bayaran untuk ke klinik.

Selepas anda membuat senarai untuk 4 kategori ini, anda akan lebih nampak ke mana sebenarnya wang anda pergi setiap bulan. Adakah wang anda banyak dibelanjakan untuk makan di luar, tengok wayang, atau membeli baju dan kasut?

Ada yang membuat kakeibo ini dengan menambah sampul surat. Setiap sampul surat mewakili allocation budget untuk setiap kategori. Jadi mereka masukkan wang siap-siap ke dalam sampul berkenaan. Selepas habis setiap bulan, wang yang masih ada dalam setiap sampul dikosongkan dan dimasukkan ke dalam sampul yang kelima. Sampul kelima ini pula mewakili jumlah wang yang berjaya anda simpan setiap bulan.

. . post 1 … 週合計です🙋♂ カードな〜、んー、カードな〜。悩← ガソリンと野球用品で今週これやもんな。 野球用品、特別費でいいかな。笑 チーム変わると揃え直しやで困る。笑 . . post 2 … 来月のフォーマット✍ とりあえず、これで落ち着きました。 この一年は変えずにやっていきたい！ . . post 3 … 口座振り分け一覧 📝 絶対手出さん口座を作ろうか模索中。 いや、必要！🙅🏽🙅🏽🙅🏽 貯金用のゆうちょ銀行口座から 特別費って称してちょくちょく 引き出してるから、モヤモヤする。 老後資金や何年後かの家のメンテナンス、 他にも何十年後に必要になって来るお金の為に しっかり貯めとかんとアカンもんな〜。 特別費って称して引き出してるから すこーしずつやけどやっぱり減ってるし😰 モヤモヤ〜。 . . まだまだ考えることいっぱいの家計管理。 ig見まくって勉強させて貰おう〜😭😭🙏 みなさま、ご教授願います！笑 . . #myhome #kakeibo #やだはる家計簿 #家計簿 #家計簿タイム #家計簿頑張る部 #家計簿仲間募集中 #づんの家計簿 #口座管理 #週合計 #週締め #週まとめ #やりくり #節約 #家計管理 #家族のお金 #貯金 #まだまだ模索中 #まだまだ考えることいっぱい

A post shared by  やだはる (@taro_home) on Mar 20, 2017 at 5:54am PDT

2017.6.3 . こんにちは！家計管理ブロガー歴12年のゆみちんです！ . 食費や生活費のやりくりに困っていませんか？ もし、やりくりをしながら、少しずつお金を貯める方法がある。 ・・・なんて聞いたら、やってみたくなりますよね(*^^*) . 節約をしたいと思ったとき、まず取り掛かろうと思うのが、食費や日用品などの生活費ではないでしょうか？ . しかし、この生活費の節約は、継続することが意外と難しいんですよ。 食費の節約にも限界があります。 では、視点を変えてみましょう。 食費など、やりくり項目の節約はやめてしまうのです。 切りつめてお金を生み出すのではなく、簡単な管理で貯金もできる方法を取り入れて、家計をやりくりしていくのです。 その方法をサイトで紹介しています(*^ー^)ノ♪ http://mai-happy.com/15/ . #家計簿 #家計管理 #家計管理初心者 #5週間やりくり#お金が貯まる #kakeibo #子育て #30代 #40代 #20代 #やりくり#節約

A post shared by  小松 ゆみ＊家計管理*貯金*家計簿＊ (@kakeilessonyumichin) on Jun 3, 2017 at 12:20am PDT

Saya rasa tidak semua orang mempunyai masa dan keazaman untuk merekod perbelanjaan mereka setiap minggu tetapi mungkin anda boleh buat satu format kakeibo yang lebih mudah. Asalkan anda faham dengan apa yang anda rekod, itu sudah kira baik.

Idea sebenar di sebalik kakeibo ini adalah untuk kita melihat secara lebih mendalam corak perbelanjaan kita setiap bulan. Jika anda serius mahu mengetahui kaedah kakeibo ini dengan lebih lanjut, anda boleh cari buku khas bertajuk ‘Kakeibo: The Japanese Art of Saving Money’.

Tidak pasti sama ada buku ini dijual atau tidak di Malaysia, tetapi buku planner kakeibo ini ada dijual di Kinokuniya. Mungkin anda boleh ke Kinokuniya jika mereka ada menjual buku ini.

Apa yang penting, anda perlulah berdisiplin dan berbelanja mengikut apa yang sudah dirancang setiap bulan. Moga-moga dengan kaedah kakeibo ini, anda dapat menyimpan dengan lebih baik selepas ini.


Kaki Ahli Gimnas Ini Sangkut Pada Roda Besi Membuatkan Orang Terpegun Melihatnya

Ini bukanlah persembahan gimnastik yang biasa kita lihat. Ia adalah Gimnastik Roda Berirama yang mula meningkat popular sejak 5 tahun yang lalu. Video ini dirakam semasa Kejohanan Dunia Gimnastik Roda yang berlangsung di Arnsberg pada tahun 2011.

LIKE dan FOLLOW Vocket di Facebook serta Instagram


Bagaimana Kaki Ayam Pasar Malam Mengajar Aku Tentang Erti Nikmat Rezeki

Saya suka makan kaki ayam. Setiap kali tengok kaki ayam, saya akan teringat kisah kaki ayam goreng Kentucky pasar malam masa saya kecil dulu.

Masa saya dan Kak Ngah di darjah 2 dan darjah 5, kami tinggal di kuarters polis Padang Hiliran, Kuala Terengganu. Setiap hari, Umie akan berjalan kaki menghantar kami dua beradik ke sekolah rendah.

Sekolah kami agak jauh dari rumah dan perjalanan kami adik beradik bersama Umie ke sekolah agak memenatkan. Lebih-lebih lagi ketika waktu pulang. Matahari tegak di kepala. Baju uniform sekolah kami lencun dibasahi peluh.

Dek kerana tiada orang yang akan menjaga adik bongsu lelaki saya yang berumur 4 tahun di rumah ketika itu, Umie akan membawa adik saya untuk sama-sama menghantar saya dan Kak Ngah ke sekolah. Dan yang paling saya menyampah dengan adik saya ketika itu ialah perangai tantrumnya yang sangat mengada-ngada!

Jalan sikit dia dah mula merengek kepenatan. Tak sampai separuh dari perjalanan kami ke sekolah, adik bongsu saya akan mula mengamuk-ngamuk mintak Umie dukung dia. Sebab tak nak saya dan Kak Ngah lambat ke sekolah, Umie akan akur dengan permintaan adik bongsu saya. Umie akan mendukung adik bongsu saya di sepanjang perjalanan kami ke sekolah.

Balik dari sekolah pun sama. Adik saya akan mengamuk-ngamuk menangis mintak Umie dukung dia. Ada satu hari tu, adik saya mengamuk di tengah-tengah perjalanan pulang kami dari sekolah.

Dia tak nak didukung Umie. Menangis menjerit-jerit tak nak balik. Puas Umie memujuk tapi dia masih keras macam batu berdiri atas jalan. Akhirnya Umie berjanji akan membelikan dia ayam goreng Kentucky di pasar malam petang nanti untuk memujuk adik saya pulang ke rumah.

Dalam hati saya merengus-rengus marah. Saya rasa nak cepuk-cepuk je dahi adik saya. Mengada-ngada! Nak ayam goreng Kentucky baru nak balik rumah!

Masa tu keluarga kami bukan senang. Abah hanya bekerja sebagai pegawai polis. Umie tidak bekerja. Kami punya abang-abang dan kakak atas kami yang masih belajar dan kesemuanya memerlukan duit.

Duit belanja yang Abah bagi dekat Umie hanya cukup-cukup untuk belanja kami adik beradik. Ayam goreng Kentucky tu satu makanan “mewah” untuk kami ketika itu dan bukannya boleh dibeli dengan sesuka hati!

Petang tu seperti yang Umie janjikan adik bongsu saya mula merengek-rengek minta dibelikan ayam goreng Kentucky.

Pukul 6.30 petang kami tiga beradik sudah bersiap-siap untuk pergi ke pasar malam beli ayam goreng Kentucky. Adik saya yang paling excited.

Sebelum keluar dari rumah Umie sudah berpesan, setiap seorang dari kami hanya boleh beli seketul ayam goreng sahaja. Tak boleh beli makanan atau barang lain.

Adik saya mengangguk-angguk macam burung belatuk. Saya hanya menjeling tajam memandangnya ketika itu. Suka menyusahkan Umie!

Sampai di gerai yang menjual ayam goreng Kentucky, Umie bertanyakan harga ayam goreng kepada peniaga gerai tersebut. Satu ketul ayam goreng beharga RM1.00. Duit di tangan Umie ketika itu hanya ada RM10.00. Itulah duit yang Abah berikan kepada Umie untuk membeli lauk yang akan dimasak untuk juadah makan malam kami hari itu.

Di sebelah tray ayam goreng tu ada satu lagi tray yang mengandungi kaki ayam goreng.

“Yang ini berapa?”, Umie bertanya kepada peniaga ayam goreng itu lagi.

“Bagi saya yang inilah seringgit,” ujar Umie kepada peniaga ayam goreng sambil menghulurkan duit seringgit kepadanya.

Sebaik sahaja dapat sebungkus plastik kaki ayam, Umie menyerahkan plastik tersebut kepada adik saya. Adik saya tersengih macam kerang busuk.

Umie ajak kami singgah ke gerai menjual ikan dan sayur untuk membeli lauk yang Umie akan masak untuk makan malam kami.

Selesai membeli sedikit ikan selar dan sayur, kami empat beranak berjalan pulang ke kuarters polis Padang Hiliran.

Masa nak balik ke rumah adik saya merengek-rengek lagi. Dia mintak dengan Umie berhenti tepi jalan sebab nak makan ayam goreng yang dibeli tadi.

Umie ajak kami duduk di bawah pokok di tepi jalan. Umie keluarkan kaki ayam dari plastik tersebut dan membahagikan kaki ayam itu kepada kami. Petang itu kami tiga beradik dapat makan kaki ayam goreng pasar malam sambil tengok matahari terbenam.

Adik sayalah yang paling gembira dapat makan kaki ayam goreng pasar malam. Masa tu dia tak boleh bezakan lagi kaki ayam goreng dengan bahagian ayam goreng yang lain.

Saya dan Kak Ngah terkekek-kekek ketawa melihat adik kami yang terkial-kial menggigit kaki ayam goreng pasar malam yang agak liat. Masa tu gigi dia rongak, banyak yang rosak sebab dia selalu mengamuk tak nak gosok gigi walaupun dipaksa Umie.

Dan sungguh, itulah kaki ayam goreng yang paling sedap yang pernah saya makan seumur hidup saya!

Hari ini, Allah berikan sedikit kelapangan rezeki untuk kami adik beradik mampu untuk membeli satu bucket ayam goreng Kentucky. Namun nikmat ayam goreng yang kami makan hari ini tidak pernah sama dengan nikmat kaki ayam goreng pasar malam yang pernah kami kongsi 21 tahun yang lalu!

Maka benarlah kata-kata Hamka yang berbunyi:

“Dan lihatlah bagaimana Allah membahagi-bahagikan nikmatnya”.

Ramai orang tersalah sangka tentang maksud ketenangan dalam hidupnya.

Selalu orang mengaitkan ketenangan itu dengan faktor harta, dengan faktor kekayaan.

Walaupun itu boleh jadi penyumbang tetapi itu bukan segala-galanya.

Betapa ramai orang yang berada dalam rumah yang besar, tidur di atas katil yang empuk, tetapi dia tidak lebih enak ataupun lenanya tidak nyenyak.

Bahkan ada orang yang tidur di pondok buruk, kadang-kadang dia lebih lena dari kita.

Ada orang yang berada di hadapannya hidangan yang hebat, lauk-pauk yang bagus, tetapi lidahnya tidak enak.

Lebih enak lagi orang yang makan kadang-kadang dengan satu dua mata lauk tetapi dia lebih sedap dan selesa makannya.

Semua orang sangka kalau orang itu ada rumah besar, ada makanan yang sedap, tentulah hidupnya bahagia dan tenang.

Dalam ujian rezeki yang sedikit pada ketika itu Allah berikan kecukupan kepada kami dan kelapangan hati.

Setiap kali saya teringat akan Kisah Kaki Ayam Goreng Pasar Malam 21 tahun yang lalu buat saya muhasabah diri sendiri.

Saya selalu nak bersyukur kalau saya diberi benda baru sehingga saya lupa bahawasanya apa yang ada pada saya hari ini suatu nikmat yang besar!


Kesilapan Terjunan Menyebabkan Kedua-Dua Kaki Lelaki Ini Hancur

Ini mungkin boleh dijadikan peringatan untuk peminat aksi lasak di luar sana. Walau bagaimana anda merancang, sedikit sahaja fokus anda terganggu, bala akan menimpa.

8Booth memang seorang yang berani dan gila di mana akaun YouTube milik beliau semuanya video lompatan dari tempat tinggi. Dalam video sebelum ini, beliau hampir-hampir terjunam terus pada titi di tepi laut.

LIHAT : Lihat Lelaki Ini ‘Berani Mati’ Terjun Dari Tingkat Lapan Ke Dalam Laut

Nampaknya lompatan beliau dalam video terbaru ini tidak begitu baik. Mana tidaknya, jarak lompatan beliau juga tidak masuk akal!

8Booth kali ini tersasar dan menyebabkan beliau berpijak terus ke tepi kolam. Auch! Lompatan ini mengakibatkan kedua-dua belah kaki beliau hancur teruk dan menyebabkan beliau kini terlantar di hospital.

Aksi beliau kali ini mendapat reaksi bercampur daripada 74 ribu pengikut beliau di YouTube. Kebanyakkannya mengucapkan supaya 8Booth cepat sembuh dan ada yang beranggapan sudah tiba masanya beliau berhenti sebelum terbunuh.

Anda boleh lihat lompatan 8Booth pada video di bawah. Amaran, kalau anda tidak kuat semangat, jangan buka video dibawah. Get well soon 8Booth!


Kaki Judi Sokong Dwayne ‘The Rock’ Johnson Untuk Jawatan Presiden Amerika Syarikat

Dia mungkin tidak mencalonkan dirinya dalam pemilihan presiden Amerika Syarikat tahun ini, tetapi Dwayne ‘The Rock’ Johnson telah menjadi individu ketiga paling disokong untuk jawatan tersebut sejak dia menyampaikan pidatonya awal minggu ini.

Pelakon dan bekas bintang WWE ini telah dimasukkan ke dalam senarai pilihan raya oleh sebuah portal judi setelah dia berkongsi ucapan Black Lives Matter yang mengecam tindakan Donald Trump di media sosial.

Menurut Oddschecker, pelakon berusia 48 tahun itu telah menerima 3.34% dari semua pertaruhan sejak dia dimasukkan ke dalam senarai. Ini meletakkannya di belakang Trump, yang telah menerima 51%, dan Biden, yang telah menerima 35%.

Cadangan ini mungkin dianggap seperti tidak masuk akal untuk seorang selebriti yang sering memenuhkan jadualnya dengan berlakon untuk memegang tampuk kepimpinan tertinggi negara – tetapi jika difikirkan semula latar belakang Presiden AS sekarang, anda mungkin merasa cadangan ini sebenarnya masuk akal.

Our country is crippled and on its knees, begging to be heard and pleading for change. Where is our compassionate leader? The leader who unifies and inspires our country at our most painful time when we need it the most. The leader who steps up and takes full accountability for our country and embraces every color in it. The leader who picks our country up off its knees and says you have my word – we got this – and together, change will happen. Where are you? Because we’re all here. Maybe one day that galvanizing leader will emerge. Either way, the process to change has already begun. #normalizeequality #blacklivesmatter

A post shared by  therock (@therock) on Jun 3, 2020 at 7:33pm PDT

Dalam ucapannya minggu lalu, dia memulakan ucapannya dengan bertanya, “Di mana kamu?” sebanyak dua kali. Sebelum menyambung, “Dimanakah pemimpin kami?”

Terdapat protes di seluruh AS sejak George Floyd meninggal dunia pada 25 Mei. Rakaman menunjukkan lelaki Afrika-Amerika berusia 46 tahun itu berulang kali mengatakan bahawa dia tidak dapat bernafas ketika pegawai polis, Derek Chauvin melutut di lehernya.

Chauvin kini telah didakwa dengan pembunuhan tahap kedua dan cara Trump menangani isu ini telah menimbulkan kemarahan orang ramai. Kebanyakan daripada mereka mengkritik pendekatannya yang berat sebelah dan kurang empati.

Di dalam video selama lapan minit, The Rock menggesa orang ramai untuk memperjuangkan kesamaan sebagai ganti untuk ‘pemimpin yang penuh belas kasihan’.

Dia berkata, “Di manakah pemimpin kita yang penuh belas kasihan yang akan melangkah keluar mempertahankan negara yang sedang melutut dan menghulurkan tangannya dan berkata, ‘Kamu berdiri, berdiri bersama saya kerana saya akan mempertahankan kamu. Saya mendengar anda, saya mendengar anda.

Dan ini janji saya bahawa saya akan melakukan segalanya dengan kekuatan saya, sehingga hari terakhir saya, nafas terakhir saya, untuk melakukan semua yang saya mampu untuk membuat perubahan yang diperlukan, untuk menormalkan kesamarataan kerana Black Lives Matter.’ Anda di mana?” Katanya dalam satu ucapan yang telah mendapat reaksi positif dari peminatnya.

Terdahulu, Donald Trump menamakan bintang dan juga pemilik WWE, Vince McMahon sebagai penasit ekonomi AS. Klik pautan di bawah untuk membaca.

Donald Trump Namakan Bintang WWE, Vince McMahon Sebagai Penasihat Ekonomi Amerika Syarikat

‘The Rock’ Bakal Membuat Kemunculan Semula Di WWE Smackdown

Lihat ‘YB Melaka’ Diparodikan Sebagai Penggusti WWE 2K19


Kaki Kumpul Hati Beri Senyuman Sempena Aidilfitri

Syarikat pengeluar minyak dan gas yang semakin menempa nama di Malaysia, Petron, terus memberikan perkhidmatan yang terbaik buat pengguna setia mereka.

Selepas lebih sepuluh tahun berada di pasaran minyak Malaysia, Petron terus komited dengan visinya untuk menjadi pembekal terkemuka dalam memberikan penyelesaian untuk pelanggan dalam sektor minyak dan perniagaan yang berkaitan.

Bersempena dengan kedatangan hari raya Aidilfitri tahun ini, Petron tidak terlepas dari membawakan iklan raya pendek yang pastinya menyentuh hati para pengguna setia mereka.

Iklan raya bertajuk Kaki Kumpul Hati ini mengisahkan tentang RON yang suka mengumpul baucar dan mata ganjaran melalui aplikasi Petron Miles.

Sewaktu menebus mata ganjaran di stesen minyak Petron, RON bertemu dengan kenalan zaman kanak-kanaknya iaitu Putri Elisya Tasnim (P.E.T) yang bekerja sebagai juruwang, dan cinta mereka mula berputik.

Namun, tabiat lama RON yang sering membuat catatan rahsia di dalam buku ‘555’ semakin menjengkelkan Putri.

Akhirnya, RON terpaksa berterus terang kepada Putri bahawa semua baucar percuma dan hadiah yang ditebus melalui mata ganjaran Petron adalah untuk membantu keluarga yang kurang bernasib baik.

Walaupun RON sendiri tidak berjaya menamatkan pelajarannya di Jerman dan pulang menjaga ladang kelapa sawit bersama ibunya, ini tidak bermakna RON tidak boleh membantu orang lain untuk berjaya.

Mesej yang ingin sampaikan melalui iklan raya Petron ini ialah walau sekecil mana rezeki yang dikongsi, ianya mampu memberi impak yang besar terhadap seseorang.

Pelan setia pelanggan Petron melalui aplikasi Petron Malaysia

Petron bertekad untuk mengukuhkan lagi kumpulan pengguna setia mereka serta fokus kepada penggunaan aplikasi setia pelanggan melalui pemberian insentif yang lebih menarik.

Oleh itu, melalui kempen setia pelanggan Kad Petron Miles dan aplikasi Petron Malaysia, pelanggan setia Petron dapat menikmati lebih manfaat daripada penjimatan wang dan petrol apabila mengepam di stesen minyak tersebut.

Terdapat pelbagai baucar dan promosi dari rakan perniagaan yang boleh ditebus oleh pelanggan.

Kad Petron Miles membolehkan pengguna mengumpul mata tanpa had di lebih 750 stesen Petron seluruh Malaysia dan mata terkumpul mereka boleh disemak dengan mudah melalui aplikasi Petron Malaysia.

Dengan setiap satu liter isian minyak di Petron, pengguna akan mendapat dua mata ‘Duit Minyak’ yang mana mata tersebut akan membolehkan mereka menebus petrol dengan kadar harga RM5, RM20 dan RM45.

Mata terkumpul ini juga boleh digunakan untuk menebus minyak masak dan beras di kedai-kedai runcit yang terdapat di stesen minyak Petron sempena sambutan Aidilfitri tahun ini.

Bertepatan dengan misi utama Petron sebagai penyedia penyelesaian utama kepada pelanggan, Petron telah siapsedia dengan pelbagai kemudahan untuk memastikan keselesaan pelanggan di setiap stesen mereka sempena musim perayaan ini.

Di bawah kempen ‘Tandas Kita Bersih’, pengusaha stesen minyak serta kakitangannya juga memastikan tandas dan surau sentiasa bersih, berfungsi, dan kering sepanjang masa.

Masa nak datinglah si RON buat perangai, ditinggalnya PET sorang-sorang. Nasib baiklah stesen minyak PETRON dekat.

Ketahui apa terjadi antara PET & RON dan kesudahan kisah cinta mereka dalam Kaki Kumpul Hati!#KakiKumpulHati #PetronRaya2023 pic.twitter.com/IXCVvmiaym

— Petron_Malaysia 🇲🇾 (@Petron_Malaysia) April 17, 2023

Usaha ini sememangnya dapat menambat hati para pengguna lebuhraya dan menjadi sebab utama mengapa orang ramai memilih untuk menjadi pelanggan setia syarikat petrol itu.

Menyedari akan hal ini, Petron bakal menambah baik kemudahan sedia ada di stesen minyak mereka seperti kedai runcit yang menjual pelbagai jenis barangan, kafe, kemudahan mencuci kereta, surau, tempat letak kereta dan pelbagai kemudahan lain.

Perjalanan pulang ke kampung halaman kini lebih mudah dengan kehadiran stesen minyak Petron yang pastinya memberikan kemudahan buat semua.

Layari laman sesawang Petron Miles untuk muat turun aplikasi Petron Malaysia. Ikuti arahan untuk mendaftar dan mengumpulkan mata ganjaran bagi menebus hadiah serta baucar menarik seperti RON dalam iklan Raya Petron.

Untuk maklumat lanjut, layari laman sesawang rasmi atau kunjungi Facebook, Twitter, Instagram dan TikTok Petron Malaysia sekarang.


Kaki ‘Paw’ Terajang Murid Sekolah Kerana Tiada Wang Sudah Ditangkap Polis

Media sosial nampaknya kecoh lagi baru-baru ini apabila muncul sebuah video melibatkan beberapa pelajar sekolah di Kelantan yang diperah ugut untuk menyerahkan wang seterusnya disepak.

Gaya lelaki yang memerah ugut serta kelihatan seperti dibawah pengaruh dadah sekaligus menimbulkan pelbagai spekulasi di kalangan netizen.

Ni muka dia ahh, dulu dh pernah ada kes dia gi cabul mokcik kt tempat kenduri, kaki kuda confirmed. Cuma tak tahu benda ni dh di buat report ke pdrm lg ke belum pic.twitter.com/c8XPWXWARq

— Molf Dassler (@el_barqawi) January 9, 2020

Keadaan menjadi lebih panas apabila pengguna Twitter @el_barqawi berkongsi mengenai kegiatan kaki ‘paw’ yang dikatakan mengambil pil kuda dan turut mencabul para wanita di tempat kenduri.

Kejadian ini dikatakan berlaku sekitar penghujung tahun lalu dan baru sahaja tular baru-baru ini. Berdasarkan laporan terbaru, kaki buli ini sudah berjaya ditangkap polis Ibu Pejabat Daerah (IPD) Machang

Berdasarkan isu yang berlaku, para netizen telah meluahkan rasa berang terhadap tindakan kaki buli ini. Berikut merupakan reaksi netizen terhadap isu yang berlaku.

I dont care who the kid was or anything but if nampak budak kene bully, we’ll make sure orang bully tu kene balik same as what he did. Bukan nak kasi revenge or anything (well sort of) but bagi rasa apa yang orang lain rasa. Put the bully in victim place. Bau best tengok

— Emeir Faizal (@emeir_faizal) January 9, 2020

Suruh kerja takmau babi pastu rembat duit orang "limo tambah limo" rembat muka ko 10 kali kekgi.

Ni kalau adik aku kena cemtu budak baju hitam tu, sekali mak bapak dia, abang serta kakak jika ada, dan adik2, termasuk sedara mara jika masuk campur, atuk dan nenek yg masih berkemampuan, semua aku terajang pergi mampos balai tak balai.

— ڤوترا محمد اكرام (@putera_akram_) January 9, 2020

Aksi Superman yang mendapat perhatian ramai ini nampaknya ditahan pihak polis sejuruh selepas aksi beliau tular. Turut dikongsikan, kedai nasi kandar di Pulau Pinang yang diarah tutup selepas jabatan kesihatan menjumpai najis lipas dan air kencing tikus.

Padah Tunggang Motor Dengan Aksi Superman, Gadis Berusia 17 Tahun Ditahan Polis

Nasi Kandar Beratur Diarah Tutup Selepas Jabatan Kesihatan Jumpa Najis Lipas Dan Air Kencing Tikus?


Kaki Travel Jangan Lepaskan Peluang Ke Klook Travel Fest 2019 Yang Awesome Ini

Nampaknya aplikasi travel dan booking disukai ramai, Klook akan hadir dengan on-groud travel fair pertamanya di Malaysia, Klook Travel Fest 2019 khas untuk anda yang suka travel!

Jika sebelum ini anda hanya merasai pengalaman menempah hanya dengan aplikasi Klook, Klook mahu anda ke acara on-groud travel fair mereka yang pertama untuk anda merasai pengalaman unik yang tidak pernah anda rasai di mana-mana acara travel fair sebelum ini!

Klook Travel Fest akan berlangsung di Malaysia International Trade and Exhibition Centre (MITEC) pada 28 dan 29 September 2019 ini dari jam 10 pagi sehingga 10 malam.

Klook Travel Fest akan menghimpunkan pelbagai aktiviti fun serta deal menarik sepanjang festival ini berlangsung dan anda cuma perlu hadir untuk merasai semua ini. Apa yang anda boleh dapat sepanjang acara dua hari Klook Travel Fest ini?

1. Tip travel daripada icon dan influencers kegemaran anda

Anda pastinya mahu tahu tip best yang anda boleh guna sewaktu travel bukan? Khas di Klook Travel Fest 2019 nanti, anda boleh mendengar travel hacks and tips daripada selebriti ternama tanah air seperti Sazzy Falak, Daphne Iking dan ramai lagi.

Tidak lupa juga perkongsian daripada individu hebat di dunia travel seperti Wei Zhi (KampungBoyCityGal), Joe Chang (GOXUAN), Chan Won dan ramai lagi. Host kegemaran ramai Baki Zainal pun ada di sana. Untuk mengetahui jadual serta perkembangan baharu untuk acara ini, tekan di sini.

2. Travel Deal istimewa yang anda hanya boleh dapat di Klook Travel Fest

Are you a roller coaster or merry-go-round kinda girl? 🎢🎠 // 📍Universal Studios Singapore // Photo Credits: @cheannl ❤ . . . Psssssst theme park lovers, get ready for exclusive flash deals for theme parks across the globe including Universal Studios Singapore, Universal Studios Japan, Paris Disneyland, Hong Kong Disneyland, Everland Korea, Lotte World and more at the #KlookTravelFest2019! 😍🎢✨ Enjoy discounts up to 50% off at selected timings, we’ll be announcing our event schedule on Monday, stay tuned for updates 💖 Get your free tickets to the Klook Travel Fest by searching “Klook Travel Fest Kuala Lumpur” on the Klook App 📱🎟 See you next weekend ✨

A post shared by  KLOOK Malaysia (@klookmy) on Sep 21, 2019 at 2:42am PDT

Ini yang paling best sebenarnya. Jika di Klook pun sudah banyak tawaran hebat, Di Klook Travel Fest nanti dengar kata tawarannnya lebih menarik dan mengujakan! Ianya juga just in time dengan musim cuti yang akan tiba tidak lama lagi dan antara tawaran menarik pada travel fair ini nanti adalah Beli 1 Percuma 1 dan 50% potongan harga untuk tarikan yang anda mahu pergi.

Deal menarik ini nanti akan dipaparkan di skrin dan jika tawaran tersebut dibuka, itulah masanya untuk anda rebut deal tersebut!

3. Peluang untuk menang hadiah hebat dan juga return tiket ke destinasi luar negara bernilai RM100,000

Tak bestlah pergi ke sesuatu acara kalau pulang dengan tangan kosong. Anda hadir sahaja ke Klook Travel Fest, pelbagai aktiviti akan dijalankan di booth dan juga pentas utama. Anda berpeluang untuk memenangi hadiah lucky draw daripada Klook dan antara hadiah yang bakal anda menangi adalah tiket penerbangan pergi dan balik, hadiah premium seperti Dyson Hairdryer, luggage travel Samsonite dan semestinya merchandise eksklusif daripada Klook.

4. Banyak lokasi Instagrammable untuk anda bergambar

Di samping anda ‘memburu’ deal terbaik di Klook Travel Fest, jangan lupa untuk singgah tangkap gambar untuk anda muat naik di Instagam.

Partner Klook yang akan buka booth di sini nanti antaranya Hong Kong Disneyland, Universal Studios Japan, Ocean Park Hong Kong, Sunway Lagoon, Harukas 300, Malaysia Airlines, JR West, HSBC, Kidzania dan banyak lagi pasti akan hias booth mereka cantik-cantik untuk anda bergambar di sana.

Mana tahu bila anda rakam gambar di booth mereka, anda boleh menang lagi merchandise khas daripada partner Klook Travel Fest kan?

5. Bantuan secara personal di Booth ‘Ask Klook’

Anda ada persoalan yang lama sudah anda mahu tanya Klook? Jangan risau kerana Klook akan bantu anda. Anda hanya perlu ‘Ask Klook’ sahaja nanti. Team Klook bersedia untuk menjawab sebarang persoalan anda tentang Klook. Katalah anda mahu ke Jepun, tanya Klook apa aktiviti paling best yang anda perlu buat jika berada di sana.

Klook Travel Fest 2019
Tarikh: 28 & 29 September 2019
Masa: 10.00 AM sehingga 10.00 PM
Tempat: MITEC KL (Hanya 3 minit dari Publika dan lebih mudah untuk guna Grab sahaja ke sini)

Jangan terlepas peluang untuk deal terbaik di Klook Travel Fest hujung minggu ini. Bagaimana untuk masuk ke event ini? Anda hanya perlu tebus free e-ticket menerusi aplikasi Klook dan tunjukkannya di sana nanti dan anda terus berpeluang untuk acara lucky draw.

Jadi, jika anda belum ada Klook, muat turun sahaja secara percuma di Google Play dan Apple iOS sebelum ke Klook Travel Fest hujung minggu ini. Untuk informasi lanjut, anda tekan sahaja di sini. Jumpa di sana!


Kaki Wayang Perlu Ada Kad ‘Paling Power’ Ini Bersama Anda

Anda kaki wayang tetapi rasa tiket mahal sangat? Inginkan penjimatan? Nak tak tengok wayang tapi dalam masa yang sama dapat ganjaran?

Semua ini akan jadi kenyataan dengan adanya kad kredit Hong Leong GSC segalanya lebih mudah dan banyak ganjaran yang awesome menanti anda.

Hong Leong Bank memperkenalkan kad kredit Hong Leong GSC khas untuk kaki wayang di luar sana untuk dinikmati. Pelbagai ganjaran yang menarik ditawarkan jika menggunakan kad kredit tersebut.

Memilih kad kredit tersebut dan menonton wayang di GSC akan memberikan anda satu pulangan yang berbaloi.

Kad kredit Hong Leong GSC ini menawarkan potongan harga yang luar biasa iaitu potongan harga sebanyak RM6 jika membeli tiket wayang atas talian setiap hari (kecuali Tiket Wayang Rabu) di semua cawangan GSC (termasuk Signature Hall).

Nilai RM6 mungkin nampak sedikit tetapi jika anda jenis tengok wayang 2-3 kali seminggu, sudah banyak anda berjimat. bayangkan jika anda menonton 8 filem sebulan, anda sudah berjimat RM48. Kalau setahun dah RM576. Itu baru seorang, jika anda menonton bersama keluarga? Kan banyak anda sudah jimat.

Kami tahu kalau tak ada popcorn, tidak sedap menonton wayang. Jadi Kad Kredit Hong Leong GSC nak belanja anda lagi; anda dapat 30% potongan harga sekiranya anda membeli popcorn, air minuman dan snek secara atas talian. Memang jimat lebih sebabnya jika anda beli di kaunter, anda cuma dapat potongan harga 10% sahaja. Besar bezanya tu!

Tak cukup jimat lagi? Kan ada tambahan potongan harga 30% untuk set popcorn dan snek kalau beli secara online. Lagilah bertambah penjimatannya.

Kad Kredit Wayang Paling Power – GSC Hong Leong Bank Credit Card is here! Get RM6 off each movie ticket, 30% off online combo, 3x GSC Reward Points, and much more! Apply now: http://bit.ly/GSCxHLBCard

A post shared by  GSC Cinemas (@gscinemas) on Jul 19, 2018 at 5:48am PDT

Bukan itu sahaja, anda juga boleh mendapat tiket wayang , bukan 1 tapi 10 tiket dewasa GSC dalam bentuk kod promo! Jika anda menjadi pemegang kad Platinum baru dan bagi pemegang kad Gold pula, anda akan menikmati 5 tiket dewasa GSC juga dalam bentuk kod promo.

Apa tunggu lagi, jangan lepaskan peluang untuk menonton wayang dan menikmati ganjaran dengan hanya signup untuk kad kredit Hong Leong GSC segera. Ini masanya untuk anda menukar perbelanjaan anda kepada ganjaran.

Untuk signup serta maklumat maklumat lanjut tentang Kad Kredit Hong Leong GSC ini, tekan sahaja pada link di bawah.

Saya mahu Kad Kredit Hong Leong GSC yang awesome ini!


Kakitangan Bank Akan Dikecualikan Faedah Bagi Pinjaman Rumah RM100,000 Pertama

Ini merupakan berita baik buat anda yang bekerja di bank kerana Persatuan Bank Komersial Malaysia (MBCA) dan Kesatuan Kebangsaan Pekerja-Pekerja Bank (NUBE) telah memeterai perjanjian di antara mereka untuk memberikan manfaat kepada kakitangan bank.

Para kakitangan bank akan menikmati 0% faedah bagi RM100 000 pertama pinjaman perumahan yang dimohon dan ianya akan berkuatkuasa pada 1 April 2019 ini. Kadar 0% faedah ini juga boleh dipakai untuk kakitangan yang sudah mempunyai pinjaman sedia ada.

Presiden MBCA, Nora Abd Manaf berkata pemberian manfaat 0% faedah kepada kakitangan bank dapat membantu kakitangan bank mencapai rumah impian mereka dengan lebih awal daripada terpaksa menunggu waktu yang lama.

Pemberian manfaat ini juga diberikan supaya para kakitangan bank akan berusaha lebih keras untuk meningkatkan produktiviti di tempat kerja dan ianya juga dapat membantu peningkatan pendapatan bagi setiap kakitangan bank. Diharapkan dengan manfaat ini, kualiti dan prestasi kerja kakitangan bank akan meningkat dan bertambah baik.

#RealDeal. Nak dapatkan handphone power 8GB RAM + 128GB Storage? Jom tonton video ini.